Ёшлар ва оила қуриш — KUKALDOSH.UZ\n22.06.2018 / - Мақолалар\n“Биз сенга уларнинг хабарларини ҳақ ила қисса этиб берамиз. Албатта, улар Роббиларига иймон келтирган йигитлардир. Ва биз уларга янада зиёда ҳидоят бердик” (Каҳф сураси 13-оят).\n“Ва сизларга сокинлик топишингиз учун ўзингиздан жуфтлар яратгани ва ораларингизда меҳр-у муҳаббатни солиб қўйгани Унинг оят (белги)ларидандир. Албатта, бунда тафаккур қиладиган қавмлар учун оят (белги)лар бордир” (Рум сураси 21-оят),\n“Осмонлару ернинг яратилиши Унинг оят-белгиларидандир” (Шуро сураси 29-оят),\n“Кечаю кундуз, қуёшу ой Унинг оят белгиларидандир” (Фуссилат сураси 37-оят),\n“Ва кечаси ва кундузи ухлашингиз Унинг оят (белги)ларидандир” (Рум сураси 23-оят).\nДемак, тун, кун, қуёш, ой, уйқу, яралиш, қайта тирилиш, ўлим, осмонлар ва ер Аллоҳ таолонинг мўжизалари бўлгани каби уйланиш ҳам Яратганнинг оят-мўжизаси экан.\nҲозирги кунда кўплаб мамлакатларда ёшларнинг уйланиш ёшига етиб, ҳануз оила қурмаганини кўриш мумкин. Ҳатто баъзи ўлкаларда ёши йигирма беш ва йигирма тўққиз орасида бўлган йигитларнинг 80 фоиздан ортиғи ҳали уйланмагани катта мусибатлардан саналади.\n“Ораларингиздаги никоҳсизларни ва қулу чўриларингиздан солиҳларини никоҳлаб қўйинг” (Нур сураси 32-оят).\nБу ояти каримадан ёшларнинг уйланиш масаласида барчамиз масъул эканимизни билиб оламиз.\nАллоҳ таолонинг “никоҳлаб қўйинг” деган сўзи буйруқ маъносини ифодалаб, уламолар наздида бу хитоб вожибликка далолат қилади. Бу буйруқ омматан барча мусулмонларга, хоссатан оталар, раҳбарлар, бойлар ва олимларга қаратилгандир.\nБиз фарзандларимизнинг қўлларидан ушлаб, Аллоҳ таолонинг “никоҳлаб қўйинг” деган амрини бажарсак, барчамиз нажот сари юрган бўламиз. Негаки, уларни ўз ҳолларига ташлаб қўйсак, улар бузуқ йўлларга кириб, ҳалок бўлишади ва бунинг орқасидан биз ҳам ҳалок бўламиз.\nБу масалада биз мўмин-мусулмонлардан қуйидаги уч ишни амалга оширишимиз талаб қилинади:\nАввало, ўғил-қизларимизни моддий ва маънавий маънода оила қуришга қизиқтиришимиз даркор.\nЎғилларимизнинг рағбатини ўз сўзларимиз билан ошириб, агар уйлансалар, биз уларнинг моддий таъминотларига ёрдам беришимизни айтайлик. Чунки аксар йигитлар уйланганлардан оиланинг моддий эҳтиёжи, оғир масъулияти ҳақида эшитавериб, уйланишдан кўнгиллари совиб қолган. Биз уларга оила қурганларнинг Аллоҳ таоло наздида улуғ мартабада бўлишларини, оилага нафақа қилиш ва фарзанд тарбиялаш кўплаб савобларга эришиш учун яхши имконият эканини айтиб насиҳат қилайлик.\nРасулуллоҳ соллаллоҳу алайҳи васаллам: “Сен Аллоҳнинг йўлига инфоқ қилган динор, қул озод қилишга сарфлаган динор, мискинга садақа қилган динор ва ўз аҳлингга нафақа қилган динор – буларнинг энг ажри улуғроғи аҳлингга қилган нафақангдир”, дедилар (Имом Муслим ривояти).\nЙигит кишиларга агар оила қурсалар, Аллоҳ таоло уларга ёрдам беришини, бу ишни Аллоҳ учун амалга оширса, У Зотнинг Ўзи доимо унга мададкор бўлишини эслатайлик. Биз ҳам қўлимиздан келганча унинг маиший ҳаётига ёрдам беришимизни айтиб, уларга далда берайлик.\nАгар уларга имкон борича молимиз, обрўмиз билан кўмаклашсак, бу иш орқали ўзимиз ҳам улуғ савобларга эга бўламиз, иншааллоҳ!\nҚиз фарзандларимизни эса намунали оила бекаси бўлишга тарғиб қилайлик. Умид қиламизки, улар ҳам дини ва хулқи ўзларини рози қиладиган йигит топилса, рад этмайдилар.\nТашриф буюрган совчилар томонидан тўй ишларида тежамкорлик қилинишини, маҳри кам бўлиб қолишининг ҳам эҳтимоли борлигини айтиб қўйинг. Сиз ҳам ёшлигингизда аввалига моддий таъминотни ўйлаганингиз, баъзида кам бўлса ҳам сабр қилиб, меҳнатда давом этганингиз, аёлингиз ҳам ҳаёт синовларига чидаб, сабр қилиб, шу ҳолатга етиб келганингизни айтинг.\nЙигитни уйланишдан нафратлантириб қўядиган даражада тўй талабларида ғулувга кетишни уламолар ҳаром санашган. Шунингдек, эрнинг белини букиб қўядиган миқдорда эрдан маҳрни талаб қилиш ҳам ҳаромдир.\nБир қиз уламолардан бирига маслаҳат сўраб шундай хат ёзибди: “Мен бой оила ва ҳашаматли уйда яшайман. Менга ҳар сафар совчи келганда отам ёки онам йигитнинг марказда уйи бўлишини талаб қилиб, бўлмаса рози бўлишмайди. Ёшим йигирма учдан ўтди, ўзим оила қуришни жуда ҳам хоҳлайман, лекин ота-онам рози бўлишни хоҳлашмаяпти, мен эса оила қуришни хоҳлаётганимни уларга айтишдан ҳаё қилаяпман”.\nФарзандларимизни бундай ҳолатга тушуриб қўйишдан огоҳ бўлайлик!\nИккинчидан, йигит кишиларни уйлантиришга киришайлик ва моддий таъминоти етарли бўлишига эътибор қаратайлик.\nСадақа қилишнинг энг яхши йўлларидан бири бу – тирикчилик йўлида ҳалол касб қилишга ҳаракат қилаётган йигитга моддий ёрдам беришдир.\nБизнинг учинчи вазифамиз фарзандларимизни илмий, жисмоний ва тарбиявий жиҳатдан оила қуришга лойиқ қилиб тарбиялашдир.\nКиши кўчада автомобиль ҳайдаши учун у ҳайдашга лаёқатли экани ҳақидаги гувоҳнома ва унга ҳайдашни ўргатадиган таълим марказлари керак бўлади.\nХудди шунингдек, йигит ҳам уйланишдан олдин оила қуришга жисмоний, илмий ва тарбиявий лаёқатни ўргатадиган таълимга муҳтождир.\nБаъзи ёш оилалар тўй бўлган йилиёқ ажрашиб кетишаётганининг сабаби ҳам келин-куёв ҳали оила қуришга ҳар томонлама тайёр эмаслигидан дарак беради.\nХориж шаҳарларидан биридаги бир тўйхона уч ой давомида ўн олтита тўй ўтказди. Бир йилдан сўнг ўша оилаларни бир йиллик тантана билан табриклашга ташаббус қилиб чиқса, буни қарангки, ўша оилаларда ўн учтаси ажрашиб кетган экан. Мана бу оила қуришга тайёр бўлмай туриб қурилган оилаларнинг оқибати.\nШу сабабдан биз ёшларимизни келажакда оила устуни бўлишга лойиқ қилиб тарбиялашимиз лозим бўлади.\nФарзандаларга уйланиш омиллари, оила қуриш масъулияти, келин ёки куёв танлаш, тўй кечаси ҳақида гапириб берайлик, уларга оилавий муаммоларни қандай ечиш кераклигини ўргатайлик.\nУнутмаслигимиз лозимки, оила жамиятга солиҳ, одобли авлодни тақдим этади, оила инсонларнинг хулқларини муҳофаза қилади, уларни қинғир йўлга оғиб кетишдан сақлайди.\nХулоса ўрнида Расулуллоҳ соллаллоҳу алайҳи васалламнинг қуйидаги ҳадисларини келтириб ўтишимиз мумкин: У зот алайҳиссалом айтдилар: “Эй йигитлар жамоаси, сизлардан ким уйланишга қодир бўлса, бас уйлансин. Чунки у кўзни тиювчи, фаржни сақловчидир. Ким қодир бўлмаса, рўзани лозим тутсин. Чунки шу у учун тиювчидир”.\nАллоҳ таоло барчамизни ҳидоят йўлида бардавом айласин!


Хитой Марказий Осиёни эгаллаб олмоқдами? - BBC O'zbek\nМарказий Осиёга миллардлаб доллар сармоя киритаётган Хитойнинг минтақадаги мақсадлари номаълум. Хитой улкан ҳудудга эга бўлган Марказий Осиёни аста - секинлик билан эгаллаб олиши мумкинлигидан хавотирлар ҳам йўқ эмас. Биз Москвалик шарҳловчи Санобар Шерматовадан бу хавотирлар қанчалик асосли, деб сўрадик:\nСанобар Шерматова: Мен яхши эслайман, 1990- йиллар бошида Президент Акаев менга "хитойликлар ипак ип билан тикишади" деган нақлни айтган эди. У хитойликлар билан муносабатларни бузишни истамаслигини айтиб, мендан буни матбуотга чиқармаслигимни сўраганди. Яъни демоқчи булганим - қирғизларда, қозоқларда ҳам Хитойдан қўрқув бор. Аммо, шунга қарамай, Қирғизистон ва Қозоғистон Хитой билан йирик савдо алоқаларига эга. Қирғизистон, дейлик, ўзининг жаҳон савдо ташкилотига аъзолигидан Хитой билан савдо алоқаларида яхши фойдаланаяпти. Ҳатто, Қозоғистон билан Хитой ўртасидаги савдонинг катта қисми Қирғизистон орқали ўтади. Ўзбекистон билан ҳам шундай. Хитой моллари бутун Марказий Осиёни босиб кетди. Сабаби - у ерда бозор бор. Ўз вақтида Россия бу бозорни ташлаб чиқиб кетган эди. Ҳозир Марказий Осиёда сотилаётган ҳамма нарса аввал совет моллари эди. Албатта, сифат ҳам совет молларига хос бўлган. Эндиликда, нафақат Марказий Осиё, балки Россия бозорлари ҳам Хитой моллари билан тўла. Россияда бугун мамлакатнинг ўзида ишлаб чиқарилган лампочкани ҳам, ўйинчоқни ҳам топишга қийналасиз. Ҳамма нарса Хитойники. Шунинг учун ҳам, Хитойнинг Марказий Осиё бозорларини эгалллаётганида ҳеч қандай ғайритабиийлик йўқ. Хитой Марказий Осиё давлатлари иқтисодига киритаётган сармояларга келсак, бу сармоялар, асосан, нефт ва газ соҳасига киритилмоқда. Аммо, уларнинг қанчалик шаффофлиги борасида мен бир нарса дейишим қийин.\nБи-би-си: Хитойнинг Марказий Осиёдаги сиёсий мақсадлари борасида нима дея оласиз?\nСанобар Шерматова: Хитой мисолида биз кучли сиёсий таъсирни иқтисодий йўл билан қўлга киритиш уринишини кузатамиз. Хитой Марказий Осиёда, таъбир жоиз бўлса, юмшоқ куч билан ҳаракат қилаяпти. Хитой Марказий Осиёдаги таъсири ҳақида оғиз кўпиртирмайди, шов-шувли баёнотлар бермайди, ўзининг Марказий Осиёдан нима хоҳлаши ҳақида ҳам лом-мим демайди. Бу каби баёнотлар, сўров ёки тадқиқотларни ҳеч қаерда кўрмайсиз. Чунки, улар ҳеч қаерда йўқ. Ва менинг назаримда, Хитой Марказий Осиё ва Россия билан ўзаро алоқаларнинг энг қулай шаклини топган ва бу шакл ШОС - Шанхай Ҳамкорлик Ташкилоти деб аталади. Совет Иттифоқи қулаганидан сўнг, Хитой ўзи билан чегарадош Россия ва Марказий Осиё давлатларини бир-биридан ажратган ҳолда, ҳаммаси билан чегаралар борасида алоҳида-алоҳида музокаралар олиб борди. Шу йўл билан Совет Иттифоқи пайтида ечилмаган чегара баҳсларини усталик билан ечиб олди. Россия, Қирғизистон ва Қозоғистоннинг катта-катта ер майдонлари Хитойга ўтди. Хитой Марказий Осиёда ўз олдига қўйган энг катта мақсадлардан бири, бу албатта, хом ашёдир - нефт ва газ. Хитой ўз энергетика эҳтиежининг сезиларли қисмини Марказий Осиё давлатлари ҳисобидан қоплашни бошлади. Туркман газ қувури ишлаяпти, ўтган ҳафта Ўзбекистон қувурнинг иккинчи навбатини ишга туширди. Буларнинг ҳаммаси Хитой дипломатиясининг муваффақиятидир.\nБи-би-си: Марказий Осиё раҳбарлари ҳамма вақт Россия, Америка ва Хитой манфаатлари ўртасида мувозанат сақлашга уриниб келадилар ва ҳозирча улар бунга муваффақ булишмоқда. Аммо, келажакда Хитой таъсирининг кучайиишини кутишимиз мумкинми?\nСанобар Шерматова: Ҳамма нарса вазиятга ва Марказий Осиё раҳбарларининг қанчалик усталигига боғлик. Албата, Хитойнинг пули, моллари ва дипломатияси яхши ишлаяпти. Аммо, ўтган йили содир бўлган бир нарса эътиборга лойиқ. Бу Россия, Қозоғистон ва Бералус ўртасидаги божхона иттифоқи. Бу умумий бозорни яратиш учун 10 йил вақт кетди. Ҳозирда Қирғизистон ва Тожикистоннинг бу иттифоққа қўшилишини кутишимиз мумкин. Назаримда, қийинчилик билан бўлса ҳам, бу умумий бозор ривожланади. Минтақадаги Тожикистон ва Қирғизистон, биринчи навбатда Россияга кўпроқ карам. Албатта, Марказий Осиё давлатларининг келажаги катта давлатлар, жумладан, Хитойнинг манфаатлари ўртасида қанчалик мувозанат қила олишларига боғлиқ. Бу уларнинг яшаб қолишларининг тамал принципидир. Улар бу қоидадан ҳеч қачон воз кечишмайди. Бу Марказий Осиёдаги ҳақиқий воқеълик.


Таниқли шарҳловчи Ҳусан Темиров 60 ёшда! / CHAMPIONAT.asia\nТаниқли шарҳловчи Ҳусан Темиров 60 ёшда!\n14 ноя 14:10\nСпорт мухлислари, айниқса, қашқадарёлик футбол ихлосмандлари Ҳусан Темировни жуда яхши танишади.\nОвози ўткир, сўзларни чертиб-чертиб гапирадиган футбол шарҳловчиси ёдингиздами? “Рўзиқул Бердиев тўпни оширди, лекин кимга?” ёки бўлмаса “Майдон эгалари “Насаф”, кўйлаги қизил рангда” каби ўзига хос гапириш оҳанги билан ёдимизда қолган Ҳусан Темиров 7 ноябрь куни қутлуғ 60 ёшини нишонлади.\nҲусан ака билан танишганимга 4-5 йилча бўлиб қолди. Адашмасам, баҳор ойлари эди. Иш юзасидан Қаршига борганимда ҳамкасбим Азиз Нурий билан (“Насаф” футбол клуби матбуот котиби) унинг ишхонасига бордик. Ва шу баҳонада ўша ерда Азиз мени Ҳусан ака билан таништирди. Ташқи кўриниши салобатли, нигоҳи ўткир, бақувват бу киши билан илк танишувим таҳририят биносида бўлганди. Шу-шу қачон “Насаф” марказий стадионига бормай, албатта Ҳусан Темиров билан кўришмай қўймайман.\nҲусан Темировни мухлислар асосан “Насаф”, “Машъал”, “Шўртан” иштирокидаги ўйинларни шарҳлагани орқали билишади. У киши айниқса вилоят бош жамоаси “Насаф” ўйинларини жуда кўп шарҳлаган. Ўзлари ҳам “Насаф”нинг ашаддий мухлиси. Ҳатто “Машъал” билан “Шўртан”га ҳам “Насаф”чалик мухлислик қилмайди.\nҲусан Темиров бугунги кунда “Қишлоқ ҳаёти” газетасининг Қашқадарё вилояти бўйича мухбири лавозимида фаолият олиб бормоқда. Бундан ташқари, “Насаф” марказий стадионининг сухандони ҳам ҳисобланади.\nҲусан Темиров 1970-74 йилларда ҳозирги Қарши давлат университетида таҳсил олди. Талабалик даври ортда қолгач, ҳарбий хизматга кетиб, икки йил давомида Фарғона, Ленинобод, Ашхобод шаҳарларида хизмат қилди. Ҳарбий хизматдан қайтгач, вилоят радиосида диктор бўлиб ишлай бошлади. Кейинчалик эса радиода бош муҳаррир даражасига кўтарилди. Бундан ташқари, Ҳусан ака 1994 йилнинг 16 июнидан то 2007 йилнинг 9 февралига қадар вилоят телерадиокомпаниясининг раҳбари сифатида фаолият юритди.\nШундан сўнг маълум муддат Қаршидаги марказий стадион директори лавозимида иш олиб боргач, 2007 йилнинг 1 июнидан буён “Қишлоқ ҳаёти” газетасининг вилоят мухбири бўлиб ишлаб келмоқда.\nҲусан Темиров – футболнинг ашаддий ишқибози. Бу борада ўзи шундай дейди: “Футболга ёшлигимдан бери қизиқаман. Мактабда ўқиб юрган кезлардаёқ стадионга бориб ўйинлардан репортаж тайёрлашга ошиқардим. Менда шарҳловчиликка қизиқиш устозимиз Ахбор ака Имомхўжаевнинг овозларини эшитгач уйғонган. Мен Ахбор ака билан илк бор 1980 йилда танишганман. Ўшанда у киши Қаршига бир ўйинни бошқариш учун қанот ҳаками бўлиб келгандилар. Шу-шу таниш бўлиб кетдик. Ахбор Имомхўжаевдан ташқари Шоабдулла Муҳаммаджонов, Азим Алимов ва Қурбон Эгамбердиевни ҳам устозлар ўрнида кўраман”.\nҲусан Темировнинг ТВдаги илк иши 1995 йилга тўғри келди. Яъни, “Машъал”нинг ўз майдонида “Навбаҳор”га қарши кечган баҳсини Ҳусан ака телевидение орқали шарҳлаб борди. “1987 йил “Пахтакор” Россиянинг “Шинник” клуби билан ўйнаганди, - деб хотирлайди таниқли шарҳловчи. – Ўша учрашувни Роман Турпишчев иккаламиз радио орқали шарҳлаганмиз. Ўшанда Турпишчев менга “Овозинг яхши экан, шарҳ пайтида бошқа нарсаларга чалғима, эътиборингни фақат ўйинга қарат. Тингловчи сендан ўйин ҳақидаги маълумотларни кутади” деб маслаҳат берганди”.\n- “Насаф”га мухлислик қилишингиз қай даражада? – деб сўрайман Ҳусан акадан.\n- Жуда юқори. Мен бу жамоа иштирокидаги деярли ҳеч бир ўйинни ўтказиб юбормаганман. “Насаф” – Қашқадарё аҳлининг энг севимли жамоаси ҳисобланади.\n- Маълумки, шарҳловчи шарҳ пайтида бетараф бўлиши керак. Бу сизга ортиқча муаммо келтириб чиқармаганми?\n- Мен ҳам барча ҳамкасбларим сингари шарҳ пайтида бирор жамоага ёнбосмасликка ҳаракат қилганман. Тўғри, ўзим билмаган ҳолда “Насаф”ни кўпроқ мақтаб юборгандирман. Лекин жамоа ўйинини имкон қадар объектив шарҳлардим.\n- ТВ орқали охирги марта қайси ўйинларни шарҳладингиз?\n- 2012 йилги мавсумда “Насаф” – “Нефтчи” ҳамда “Машъал” – “Олмалиқ” баҳсларини шарҳлаб бордим.\n- Сиз учун шарҳловчиликнинг қизиқ томонлари нимада?\n- Энг муҳими, шарҳловчи майдонда юз бераётган воқеаларни экран қаршисида ўтирган томошабинга ҳис-ҳаяжон билан етказиб бериши лозим. Токи томошабин худди стадионда ўтириб ўйинни кўраётгандек бўлсин. Бундан ташқари, шарҳловчи ҳар доим мухлислар дардига шерик бўлиши, уларни тушуниши, уларнинг ташвишини ўзиники деб билиши лозим. Бунда футболни яхши тушуниш ҳам муҳим роль ўйнайди. Баъзи ҳамкасбларим хафа бўлишмасин-у, шарҳ пайтида нуқул оддий гапларни қайтараверишдан қочиш керак. Қолаверса, ҳадеб ҳакамнинг қарорларини муҳокама қилиш ҳам шарҳловчининг ишига кирмайди. Яъни, шарҳ пайтида ҳакамларнинг ишига баҳо бериш бизнинг вазифамиз эмас.\n- Ўйинни яхши шарҳлаш учун тилдан унумли фойдаланиш зарур, тўғрими?\n- Албатта. Шарҳловчи кўпчиликка тушунарли бўлган сўзларни айтиб ўйинни шарҳлагани маъқул. Масалан, “аут”, “офсайд”, “рекошет” каби сўзлар инглиз тилидан кириб келган. Шундай экан, ҳадеб бу сўзларни қайтаргандан кўра уларни ўзбекчалаштириб айтган маъқул эмасми? Мен сизга айтсам, ўзбек тилининг имкониятлари ниҳоятда катта. 2007 йил халқ ёзувчимиз Тоҳир Малик Қаршига келганида мен билан кўришган ва самимий оҳангда “Сизнинг шарҳларингиз менга ёқади, жайдари тилда гапирасиз, сўзларни ишлатишингиз ҳам жойида” деб мақтаб қўйганди. Тўғриси, улуғ адибдан бундай гапларни эшитиш каминага ғурур бағишлаганди.\n- Яхши шарҳловчи бўлиш учун нималарга эътибор бериш керак?\n- Аввало одам ўз касбини севиши лозим. Касбга меҳр қўймай туриб юксалиш қийин. Шарҳловчи сўз масъулиятини ниҳоятда ҳис қилиши, сўздан унумли фойдаланиши, адабий тилни мукаммал билиши ҳамда футбол қоидаларидан бохабар бўлиши шарт. Бундан ташқари, билмаганларини сўраб ўрганиш, ёши катталардан маслаҳат олиш зиён қилмайди. Иложи борича ўйинни футбол мутахассислари билан ёнма ён ўтирган ҳолда шарҳлаб бориш керак.\n- Шу ўринда шогирдлар ҳақида тўхталсангиз.\n- Энди шогирдлар бор-у, лекин уларда иштиёқ йўқ. Кўпчилиги шунчаки ҳавас билан юрибди. Қашқадарёлик спорт журналистлари орасида Баҳриддин Эсонов ярқ этиб порлади-ю, кейинчалик кўринмай қолди. Ҳусниддин Илёсов деган укамиз футболда баъзи-баъзида кўриниб қолади. Шунингдек, Азиз Нурийда ҳам катта салоҳият бор бўлиб, ундан келажакда ажойиб шарҳловчи чиқиши мумкин эди. Аммо у “Насаф” футбол клубида ишлашни маъқул кўрди. Нима ҳам дердим, бу ҳаётда ҳамма ўз йўлини ўзи белгилайди.\n- Ҳозирги шарҳловчилардан кўпроқ кимларни мириқиб эшитасиз?\n- Биринчи навбатда Даврон Файзиевни. Шарҳни жуда эркин олиб боради, кишида гўёки томошабин билан фикр алмашаётгандек тасаввур уйғонади. Бундан ташқари, Комил Жумаевнинг ҳам шарҳлаши жойида. Шарҳлашда меъёр бўлиши керак. Иложи борича томошабинни зериктирмасдан ва энг асосийси ҳеч кимнинг жиғига тегмасдан ўйинни шарҳлаш лозим. Баъзи шарҳловчиларни кўряпмиз, қаёқдаги гаплар билан томошабиннинг асабига ўйнаб ўтиришади.\n- Ҳусан ака, 60 йиллик умрнинг катта қисмини футболга бағишлабсиз, тўғрими?\n- Шундай десам ҳам бўлади. 1972 йилдан бери футбол ичидаман. Ҳисоблаб чиқсак, 41 йиллик ҳаётим футболда ўтибди.\n- Айтинг-чи, “Насаф” таркибида тўп сурганлардан кимлар сизда илиқ таассурот қолдирган?\n- Бундай ўйинчилар жуда кўп. Энг аввало Зафар Холмуродовни айтмасам бўлмайди. Футбол тили билан айтганда, мен унинг фанати бўлганман. Ўз вақтида Зафар жуда кучли ҳужумчи эди. Бош билан гол уришларини айтмайсизми. Холмуродовнинг кўплаб голларида Рўзиқул Бердиевнинг ҳиссаси катта. Менга шунингдек, Вали Келдиевнинг ҳам ўйинлари доим ёққан. Унинг айниқса яқин масофадан жарима зарбаларидан қандай устамонлик билан фойдаланиши ҳамон кўз олдимдан кетмайди.\n- Сиз билан футболчилардан “Насаф”нинг рамзий жамоасига кимларни киритган бўлардингиз?\n- Дарвозага шубҳасиз Пётр Гизимчукни қўярдим. Майдондаги ўйинчилар сифатида эса Бахтёр Қамбаралиев, Шуҳрат Раҳмонқулов, Мурод Отажонов, Рустам Абдуллаев, Вали Келдиев, Рўзиқул Бердиев, Баҳодир Аннаматов, Нурали Султонов, Асрор Алиқулов, Нўъмон Ҳасанов, Зафар Холмуродов, Шуҳрат Тошпўлатов, Илёс Қурбонов ҳамда Баҳром Ҳайдаров кабиларни танлаган бўлардим.\n- “Насаф”да ҳозир тўп сураётганлардан кимларнинг ўйини ёқяпти?\n- Жамоа сардори Ботир Қораев, шунингдек, Артур Геворкян, Шоҳрух Гадоев, Шуҳрат Муҳаммадиев, Элдор Суюнов ва Азамат Алланиёзов.\nҲусан Темиров суҳбатимиз анча узоқ давом этди. Тўғрисини айтсам, у киши билан гаплашиб сира зерикмайсиз. Менга айниқса, Ҳусан аканинг соф ўзбек тилида гапириши жуда ёқади. Шевага хос сўзлардан иложи борича камроқ фойдаланишга ҳаракат қилади. Шубаҳсиз, у киши журналистика бўйича катта тажриба соҳиби. Шу ўринда барча футбол мухлислари ҳамда газетхонларимиз номидан Ҳусан Темировни 60 ёшга киргани билан самимий муборакбод этамиз ҳамда у кишига узоқ умр, сиҳат-саломатлик тилаб қоламиз.


18:36 / 28.10.2016\nЎзбекистоннинг биринчи рақамли теннисчиси Денис Истомин Венгриянинг Будапешт шаҳрида Профессионал теннисчилар уюшмаси (ATP) томонидан ўтказилаётган "Budapest Challenger – 2016" халқаро турнирининг чорак финал йўлланмасини қўлга киритди. Бу ҳақда ЎзА хабар бермоқда.\nДенис яккалик баҳсларининг биринчи даврасида германиялик Даниель Брандсни 6:2, 6:3, иккинчи даврада словакиялик Норберт Гомбосни 6:3, 6:4 ҳисобида мағлубиятга учратди. У чорак финалда бельгиялик Стив Даркис билан рақобатлашади.\nХитойда Халқаро теннис федерацияси (ITF) томонидан хотин-қизлар ўртасида ўтаётган турнирнинг жуфтлик баҳсларида истеъдодли теннисчимиз Сабина Шарипова АҚШлик Жаклик Сако билан бирга муваффақиятли иштирок этмоқда. Сабина ва Жаклин мусобақанинг илк баҳсида таиландлик Нича Лертпитаксинчай ва Пеангтарн Плипучни 7:5, 6:2, чорак финалда мезбон теннисчилар Зиюе Сун ва Жанлан Веини 7:5, 6:2 ҳисобида енгди.\nС.Шарипова ҳамда Ж.Сако турнирнинг ярим финалида Хитой Тайпейи вакиллари Чин-Веи Чан ва Я Хсун Лига қарши кортга чиқади.\nИстомин теннис "Budapest Challenger – 2016"


“Реал” “Барселона”нинг рекордини янгилади\n08:49 / 13.01.2017\nМадриднинг “Реал” футбол клуби Испания кубогининг 1/8 финал жавоб беллашувида “Севилья” билан 3:3 ҳисобида дуранг ўйнади ва мағлубиятсиз учрашувлари сонини 40тага етказиб олди. Бу ҳақда Tribuna.uz хабар бермоқда.\nШу тариқа, Мадрид клуби “Барселона” томонидан Испания клублари учун ўрнатилган рекордни янгилади. Каталонияликлар 2015 йилнинг октябридан 2016 йилнинг мартига қадар 39та баҳсда мағлубиятга учрамаганди.\nШуни таъкидлаб ўтиш жоизки, “Реал” “Севилья” билан учрашувда мағлубиятга ҳам учраши мумкин эди - жамоа 83-дақиқагача 1:3 ҳисобида имкониятни бой бераётганди, “қаймоқранглилар”ни қўшиб берилган вақтда Карим Бензема қутқариб қолди.\nФҚБ “Барселона” собиқ президентига нисбатан тергов бошлади\nШварценеггер “Барселона” клуби базасига ташриф буюрди\nНеймар клуб ихтиёрига қайтди\nРоналдо “Реал”га қайтди


21:30 / 30.10.2016\n30 октябрь куни фейсбукдаги «Водители Ташкента» гуруҳида Шавкат Қобилов исмли аъзо Toyota русумли машинанинг трактор билан тўқнашиш оқибатида автоҳалокатга учрагани тасвирланган суратларни жойлаштирган. Тахминан 15:00 атрофида Гулбаҳор шаҳри 34-мавзе яқинида йўл-транспорт ҳодисасига учраган машина мамлакатимиздаги хорижий дипломатик вакиллардан бирига тегишли эканлиги аниқланди. Гувоҳларнинг маълум қилишича, катта тезликда кетаётган Toyota машинасини трактор уриб юборган. Машинада одамлар, жумладан, 10-12 ёш атрофидаги бола ҳам бўлган. Жабрланганларга бошқа машинадаги кишилар ёрдам бериб, касалхонага етказишган.\nАйрим фойдаланувчилар ушбу ҳалокатда трактор ҳайдовчисини айбламоқда. Баъзилар эса ушбу мавзеда кўплаб ЙТҲ содир бўлиши ва воқеага Toyota'нинг катта тезликда ҳаракатлангани сабаб бўлганини қайд этмоқда.


Ўзбекистон кубоги. Андижонда мерганлар беллашмоқда / Olamsport.com\nЎзбекистон кубоги. Андижонда мерганлар беллашмоқда\nТеглар : Ўқ отишЎзбекистонАндижон\nБу ҳақда Ўзбекистон ўқ отиш федерацияси матбуот хизмати хабар бермоқда. Дастурдан ўрин олган пневматик милтиқдан 10 метрлик масофадаги нишонга ўқ узиш бўйича ўтган ВП6 машқларида ғолиблик учун кескин кураш Андижонлик Муштарий Тожиматова, Фарғоналик Марина Меркулова, Сурхондарёлик Наталия Сластён, пойтахт вилояти вакилалари Зайнаб Пардабоева ҳамда Шахноза Турғуновалар ўртасида кечди.\nАйниқса дастлабки ўқ узишларда рақибаларидан кам очко тўплаган андижонлик Робияхон Миркомилованинг якунда кучли тўртлика киргани, Шахноза Турғунованинг кучли учлик учун муносиб маҳорати мутахассислар томонидан эътироф этилди.\nЯкунда ғолиблик учун курашда 229 очко тўплаган Тошкент вилояти вакиласи Зайнаб Пардабоева биринчи ўринни қўлга киритди. Иккинчи ўрин эса Наталия Слостёнга насиб этди. У 227 очко жамғарди.\n- Ўзбекистон кубогида ғолиблик учун кураш жуда қизғин кечмоқда. Кичик хато етакчи номини ўзгартириб юбориши мумкин. Бу дастлабки кунги баҳслардаёқ ўз исботини топди. Бундан беш-олти йил илгари мусобақа ярмида ким биринчи ўринни олиши мумкинлиги ойдинлашарди. Энди эса нишонга энг сўнгги ўқ отилишини кутяпмиз, - дейди мусобақа бош ҳаками Шокир Набиев.


Россия нима учун Қирғизистонга беғараз ҳарбий ёрдам кўрсатяпти?\n08 март 2021, Тошкент вақти: 10:24\nЭшиттиришимиз Қирғизистонга оид лавҳа билан давом этади. Кузатувчиларнинг айтишларича, Марказий Осиё давлатларида ўз салоҳиятини сақлаб қолиш учун АҚШ ҳам, Россия ҳам анча ҳаракат қилмоқда. Афғонистондаги терроризмга қарши уруш сабаби билан АҚШ нинг ҳарбий базалари Ўзбекистон, Тожикистон ва Қирғизистонда ташкил этилди. Лекин Тожикистон билан Қирғизистонда Россиянинг ҳам ҳарбий базалари бор. Куни кеча Россия ҳукумати Қирғизистонга катта маблағдаги қурол-аслаҳани беғараз ёрдам сифатида берди. Бу нима дегани? Қирғизистон, узоқдаги қуйруқдан яқиндаги ўпка яхши деганларидек, Россияга интиляптими? Ёки яхши бузоқ иккита сигирни эмади, деган мақолнинг ҳаётий исботими бу? Ҳамкасбим Садриддин тайёрлаган лавҳа ана шу ҳақда.\nҚирғизистондаги Манас аэропорти яқинида ҳозир АҚШ нинг ҳарбий авиабазаси, Кант шаҳарчасида эса Россиянинг ҳарбий базаси жойлашган. Уларнинг биринчиси , Афғонистондаги аксилтеррор ҳаракатларига қарши курашиш мақсадида ташкил қилинган эди. Иккинчиси эса, МДҲ нинг коллектив хавфсизлик шартномаси яратилган бўлиб, у ерда асосан россиялик ҳарбий аскарлар хизмат қилишади. Кузатувчилар, бошқа Марказий Осиё давлатлари сингари Қирғизистонда ҳам ҳарбий салоҳиятини сақлаб қолиш учун Россия ва АҚШ ўртасида пинҳона рақобат бораётгани ҳақида гапиришмоқда. Бу ҳақда сал кейинроқ. Ҳозир эса, куни-кеча Россиянинг Қирғизистонга кўрсатган беғараз ҳарбий ёрдами ҳақида тўхталмоқчимиз.\nРоссия, Қирғизистон Мудофаа вазирлиги учун қурол-аслаҳа ва ҳарбий анжомлардан таркиб топган беғараз ёрдам жўнатиш иккинчи босқичини амалга оширди. Бу ёрдам махсус ўқ отар қуроллар, ҳарбий кийим-кечак ва радиоалоқа асбобларидан иборат. Уч миллион доллар миқдорида баҳоланаётган бу ёрдам, Россия Президенти Владимир Путин қарори билан “Росмудофааэкспорт” ташкилоти ҳисобидан берилди.\nХўш, Қирғизистон армияси бу ёрдамга қанчалик эҳтиёж сезарди? Мутахассисларнинг айтишларича, Боткент воқеаларидан сўнг қирғиз армиясининг куч-қудрати ўз-ўзидан намоён бўлди. Чунки, аскарлар ихтиёрида бўлган ўқ отар қуроллар замонавий эмаслиги аниқ-равшан кўриниб қолди. Қирғизистон Мудофаа вазирлиги матбуот котиби Мирбек Қўйлибоев Озодлик радиоси қирғиз хизматига берган интервюсида шундай деди:\n“Россиядан 1200 метр масофадаги нишонни ура оладиган мерганлик милтиқлари олинди. Бизнинг қуролли кучларимизда бундай милтиқ йўқ эди. Масалан , Боткент воқеаларида душман олис масофадан туриб, бизнинг аскарларимизни шунақа қуролдан нишонга олган эди. Ниҳоят, бизнинг аскарларимиз ҳам шундай замонавий қуролга эга бўлишди.”\nҚирғизистон ҳукуматининг мудофаа сиёсатига кузатувчилар ҳар хил баҳо беришмоқда. Қирғизистон Жўғорғи Кенгаши депутати Адахон Мадумаровнинг айтишича, қирғиз ҳукумати ўз ҳарбий қудратини яхшилаш учун, аввало ким билан бирлашиш мумкинлиги ҳақида ўйлаб кўриши керак. Журналист Султон Жумағулов эса Озодлик радиосининг қирғиз хизматига берган интервюсида бу ҳақда мулоҳаза билдирди:\n“Қирғизистон НАТО билан ҳамкорлик қилаёган Марказий Осиё давлатларидан бири. НАТОнинг кўлами кенгайиб боряпти. Масалан, Болтиқбўйи давлатлари бу ташкилотнинг а’зоси бўлди. Ҳозир Украина ҳаракат қиляпти. Ўзи шунақа бўлади. Қайси ташкилот кучли бўлса, ҳамма ўшанга қараб интилади.”\nҚирғизистон НАТО билан 1992 йилдан бери алоқа қилиб келмоқда ва бу ташкилотдан бир қанча ёрдамлар олди. Масалан, қирғизистонлик аскарларни ўқитишда НАТО ҳарбий мутахассислари кўмагидан фойдалилаяпти. Айни пайтда, НАТО билан эмас, балки Россия билан ҳамкорликни қўллаётган депутатлар ҳам бор. Улардан бири, парламент депутати Абдусамад Масалиев фикрича, Кантга Россия ҳарбий базасининг жойлашгани жуда тўғри бўлган:\n“Россия билан ҳам, Америка билан ҳам яқинмиз. Биргаликда кўп масаларни ҳал қиламиз. Бу ҳақда бирор бир қарама-қаршилик бўлиши мумкин эмас. Бироқ келажакда биз Россия билан бўлишимиз керак,” - дейди Абдусамад Масалиев.\nМутахассислар фикрича, ҳозир қирғиз армияси оғир кунларни бошдан кечирмоқда. Лекин шунга қарамай, у ўзининг ҳарбий қудратини ошириш учун ҳаракат қиляпти. Қирғизистон Президенти ма’мурияти вакили Пўлатжон Узоқовнинг айтишича, ким билан алоқа қилинишидан қат’ий назар, энг асосий мақсад армиянинг қудратини ошириш ва мамлакатда барқарорликни сақлаб қолишдир.\nҚирғизистон собиқ Ташқи Ишлар Вазири Муродбек Имоналиев фикрича, ҳозир энг муҳими армияни ривожлантиришдир. Қайси мамлакат билан ҳамкорлик қилиш иккинчи масала:\n“Зобитлар таркиби кучли бўлган армияга зарурат бор. Чунки зобитлар таркибини шакллантирмасдан туриб, армия тузиб бўлмайди. Ахир русларнинг: “Ўз армиясини боқолмаган халқ, чет эл армиясини боқади”,-деган мақоли бор-ку”\nОлинган кейинги ма’лумотга кўра, Қирғизистонда Россия “Росмудофааэкспорт” ташкилотининг ваколатхонаси очилди. У Россия ва Қирғизистон ҳарбий идоралари ўртасидаги шартномаларнинг бажарилишини назорат қилиб туради.


Кураш бўйича чемпионлар олий таълим муассасаларига имтиёзли шартларда қабул қилинади | NORMA.UZ\nПрезидентнинг 2.10.2017 йилдаги ПҚ–3306-сон қарори “Кураш” миллий спорт турини ривожлантиришга қаратилган. Ҳужжат матни давлат раҳбари сайтида жойлаштирилган.\nҲужжат билан 6 сентябрь – “Кураш” миллий спорт тури куни деб эълон қилинди. Ушбу спорт тури “Умид ниҳоллари”, “Баркамол авлод” ва Универсиада спорт ўйинлари дастурига киритилади.\nЖиззах вилоятида гольф мажмуаси очилади


Туризм мавсумида «Регистон» комплекси ярим тунгача ишлайди\nСамарқанд вилоятининг туризм салоҳиятидан самарали фойдаланиш ва уни ривожлантириш бўйича қўшимча чора-тадбирлар тўғрисидаги Ҳукумат қарори қабул қилинди (828-сон, 30.09.2019 й.).\nҚарорга мувофиқ, 2019 йил 1 октябрдан бошлаб ЮНЕСКО рўйхатига киритилган ҳудудлардан ташқари Самарқанд шаҳридаги ер участкалари меҳмонхоналар қуриш учун «E-IJRO AUKSION»да электрон онлайн-аукцион орқали жисмоний ва юридик шахсларга тақдим этилади.\nШунингдек, шаҳарнинг «Университет» хиёбони, Ислом Каримов, Алишер Навоий ва Пушкин кўчаларида хусусий инвесторларни жалб қилган ҳолда 2019-2021 йилларда туризм инфратузилмаси ташкил этилади.\n«Боғи баланд» ва «Боғи Шамол» боғлари жойлашган жойни аниқлаш орқали қайта ташкил этилади ва тарихий қиёфаси қайта тикланади;\n«Шероз қалъа», «Добуссия», Ревдат шаҳарчаси – Кофир қалъа, Афросиёб шаҳарчасидаги археологик ёдгорликлар ЮНЕСКО билан келишган ҳолда реставрация қилинади;\nархеологик ёдгорликлар ҳудудида «очиқ осмон остидаги» музейлар ташкил қилинади ва ташриф буюрувчиларни электрон ҳисобга олиш тизими жорий этилади.\n2019 йил 1 октябрдан бошлаб, туризм мавсуми давомида (март-ноябрь) «Регистон» комплекси ҳар куни соат 7:00 дан 24:00 гача ишлайди.\n🕔16:10, 29.11.2019 ✔2043\n🕔17:52, 18.10.2019 ✔2872\n✔ 2043 🕔 16:10, 29.11.2019\n✔ 2872 🕔 17:52, 18.10.2019\n✔ 3193 🕔 18:01, 03.10.2019\n✔ 1180 🕔 18:00, 03.10.2019


22 октябр 2021, Тошкент вақти: 12:30\n- Туркия томони ҳам, ўз навбатида, Тожикистонга қўлёзмаларни реставрация қилиш ва унинг электрон шаклини ишлаб чиқишни йўлга қўйишга кўмаклашишини билдирди. 18 декабр куни икки ёқлама имзоланган битимга биноан 2010 йил аввалида туркиялик бир гуруҳ тажрибали мутахассислар Душанбега келади. Қўлёзмалар устида ишлаш баробарида туркияликлар Душанбе шаҳрида қўлёзмаларни тиклаш бўйича илк лаборатория ташкил қилишни ҳам режалаштирган, дея маълум қилди маданият вазирлиги расмийси Ражабов.\n- Институтимизда тахминан 5 мингдан ортиқ қўлёзма мавжуд. Уларнинг аксарияти нодир нашрлар бўлиб, улар таъмирга муҳтож. Ҳозирда институтимизда Араб амирликларидан келган бир гуруҳ мутахассислар қўлёзмаларни таъмирлаш ва уни дискларга кўчириш устида ишлашмоқда. Менимча, айнан шундай ишни бажарадиган яна қўшимча гуруҳнинг Туркиядан Душанбега даъват этилиши ортиқча. Бу борада арабистонликлар билан ҳамкорлигимиз яхши йўлга қўйилган, деди Караматулло Олимов.


Европа Иттифоқи Россияга қарши санкцияларни яна 6 ойга узайтиради - Bugun.uz\nЕвропа Иттифоқи Россияга қарши санкцияларни яна 6 ойга узайтиради\n10:12 | 17-12-2021\nЕвропа кенгаши раҳбари Шарль Мишель Европа Иттифоқи (ЕИ) давлатлари раҳбарлари Россияга қарши иқтисодий санкцияларни узайтиришга қарор қилганини айтди. Бу ҳақда «Reuters» хабар берди.\nМаълум қилинишича, санкциялар яна 6 ойга узайтирилиши кутилмоқда. Чекловлар 2014 йилда Россиянинг «Украинадаги вазиятни беқарорлаштирувчи» ҳаракатига жавобан киритилган ва шундан бери бир неча бор узайтирилган. Чекловчи чораларнинг навбатдаги узайтирилиши Европа Иттифоқига аъзо давлатлар раҳбарларининг 16 декабрь куни Брюсселда бўлиб ўтган саммитида муҳокама қилинган.\n«Европа Иттифоқи раҳбарлари бир овоздан Россияга қарши иқтисодий санкцияларни узайтиришга келишиб олди. Биз Россияни Минск келишувини амалга оширишни бошлашга чақирамиз», — деб ёзган Мишель Тwitter’да.\nҚайд этилишича, мавжуд санкциялар Россиянинг айрим банк ва компанияларининг Европа Иттифоқи бирламчи ва иккиламчи капитал бозорларига киришини чеклайди, мудофаа материалларини олиб кириш, экспорт қилиш ёки ўтказишни тақиқлайди. Санкциялар, шунингдек, Россиянинг нефтни ўзлаштириш ва ишлаб чиқариш учун ишлатилиши мумкин бўлган, танланган, стратегик аҳамиятга эга технология ва хизматлардан фойдаланишини ҳам чеклайди.\nАввалроқ АҚШ Россияга қарши янги санкциялар жорий этиш масаласи устида ишлаётгани ҳақида хабар берилганди. Шунингдек, Беларусь Евроиттифоқ санкцияларига жавоб қайтариши маълум қилинганди.


Туйғунинг сохтаси бўладими? - blog.xabar.uz\nТуйғунинг сохтаси бўладими?\nУ инсoн миясини бoшқарувчи машинаси oрқали ҳамма нарсага эришади: бoйлик, oбрў, мансаб, сeвги. Фақат...\nАдабиёт – улкан бир уммoн. Унда дуру гавҳарлар шунчалик кўпки, уларни ўқишга, мунoсабат билдиришга баъзан вақт тoпoлмасак, баъзан дангасаликка мағлуб бўламиз. Meн ҳам ана шундай мағлублардан бириман. Фикрларни қoраласак китoб бўлгулик...\nАммo ўқиган асарларимдан ўзим учун тугал xулoса ясашни канда қилмайман. Инсoн xарактeри ҳаётнинг қуёшларида тoбланса, адабиётда пишиб етилади. Чунки инсoн унда излаётган савoлларига жавoб тoпади. Meн ҳам энг сeвимли асарларимдан бири бўлган Алeксандр Бeляевнинг «Жаҳoнгир» рoманидан ўйлантирган савoлимга жавoб тoпдим. «Oдам-амфибия» асари билан мeнга таниш бўлган ижoдкoрнинг шу рoманини эски китoб дўкoнидан сoтиб oлдим. Kўп вақт жавoнимда ўқилишга интиқ турган китoбнинг дастлабки саҳифасиданoқ унга қизиқишим oртди.\nСамимий туйғулар, уларнинг кучи ҳақида сиз нима дeя oласиз? Фантастик асарлар муаллифи Алeксандр Бeляев бу савoлга бутунлай бoшқа ракурсдан туриб жавoб бeрган. Аммo унинг жавoби инсoнийликнинг энг oлий фазилати – самимийликнинг ҳаётимиздаги ўрнини чуқур англашга ёрдам бeради. У «Жаҳoнгир» рoмани бoш қаҳрамoни Штирнeр xарактeри, қиёфаси билан ўқувчини таништирар экан, на уни мақташга, на қoралашга уринади. Инсoн псиxoлoгиясига шўнғиган Бeляев асарида биз ҳанузгача тушунoлмаган ичимиздаги чигалликларга oддий ечимни кўрсатади.\nПeйзаж, саҳналар тасвирини чизиб, қайиқ тoмoн етаклайди. Ҳамкасбларнинг баҳсли суҳбати. Аммo суҳбат жараёнида қаҳрамoнлардан бирининг ғайриoддий, ҳаётга зид, лeкин кишини ўйлантирадиган, ишoнчли сўзлари ажралиб туради. Суҳбат жараёнида ёзувчи асардаги бoш oбразлар xарактeрини тўлиқ кўрсатгач, уларга xoс бўлмаган кeскин xатти-ҳаракатлар oрқали мeни асар вoқeалари ичида яшашга ундади. Бeиxтиёр асар вoқeалари ичидаги oбразга айландим.\nXX аср бoшлари. Инсoн ҳаётига тexнoлoгиялар энди кириб кeлаётган бир вақтда, бугунги кун oлимлари ҳали энди-энди кашф этаётган кашфиётларни Бeляев, маълум бир маънoда, oлдиндан билгандeк ёзгани ҳайратлантирди.\nЎзимизга юксак баҳo бeрсак-да, барибир, охири oжизлигимизни тан oлишимиз тайин. Чунки инсoният иxтирoлари Яратганнинг буюк яратиқлари oлдида уммондан томчидай гап. Баъзилар эса бунинг нoтўғрилигини исбoтлаш учун катта-катта ишга қўл урадилар. Асар қаҳрамoни Штирнeр инсoн миясини бoшқарувчи машинаси oрқали ҳамма нарсага эришади: бoйлик, oбрў, мансаб, сeвги...\nУ xoҳлаган кишисини ўз измига сoлади-ю, бундан маъни тoпoлмай, oxири ҳаммасидан вoз кeчади. Чунки ўзи анчадан бeри oрзу қилиб юрган ҳамма истакларига эришдим дeб ўйлагани аслида ҳаммасидан қуруқ қoлганини англатарди. Сoxталик унинг юрагини еб адo қилади. У ёлғиз сeвги учун бу ишга қўл уради, бирoқ сoxта туйғулар, нoз-ишвалар, ҳақиқий, шунчаки ҳамкасб сифатида ҳадя этилган табассум oлдида ҳeч нима эканлиги уни ўйинни тугатишга мажбур қилади. «Жаҳoнгир»да сoxталик қoраланиб, самимийликка қайта-қайта урғу бeрилади.\nАсар қаҳрамoнларининг ўз xарактeрларига мутлақ зид xатти-ҳаракатларини кузатиш, ўқиш қийин кeчди. Бирoқ ана шу жиҳати билан ҳам асар ниҳoясига қизиқишим oртиб бoравeрди. Ўқиш жараёнида инсoн xарактeри псиxoлoгик жиҳатдан чуқур тадқиқ этилганига гувoҳ бўлдим. Ҳар бир инсoн ичида кeчувчи ўй-фикрларнинг кeлтирилиши, бир инсoн мисoлида умуминсoний ғoяларнинг мужассамлиги мeни асарни қайта ўқишга ундади.\nСeвимли асарларимдан бири бўлган «Жаҳoнгир» рoманида дунёнинг асл мoҳияти яширингандeк туюлди. Вoқeликка мунoсабатим тубдан ўзгарди, ҳаётда инсoнийликнинг, самимиятнинг муҳимлиги, дунёни ушлаб турган мeҳр туйғусининг кучини англадим.\nҚаердадир ўқигандим: «Ҳақиқий муҳаббат жавoбсиз қoлмайди. Агар муҳаббатинг чин бўлса, у инсoн ҳам албатта муҳаббат билан жавoб қайтаради». Штирнeр бoшқариш аппарати билан Элзани қўлга киритгач, сунъий муҳаббатни туюшдан даҳшатли туйғу йўқлигини билиб, уни бoшқариш систeмасидан чиқаради, аммo муҳаббатининг кучи туфайли Элза уни ҳақиқатан сeвиб қoлади! Инсoн туйғуларсиз яшай oлмайди (оилага, ватанга, муҳаббатига, дўстга, уммуман, кимгадир нисбатан ҳис-туйғулари), улар ҳаёт ришталаридир.\nАсарда самимий туйғуларнинг ҳаётимиздаги ўрни ўзгача йўл билан тасвирлаб бeрилган. Инсoн инсoн бўлиб яралдими, инсoн бўлиб кeтади. Oртиғига уриниш бeфoйда... Яxшиси яxши инсoн бўлиб манзилга етишда!\nСeвимли асарим қаҳрамoнлари xарактeри, тeмпераментига псиxoлoгик таъриф бeришни ёқтираман. «Жаҳoнгир»нинг қаҳрамoни Штирнeр тeмперамeнтини – флeгматик, xарактeрини – гиппeртим тип, аксeнтуация дeб ҳисoбладим.\n3.46 / 23\n4.36 / 4\nBir asarning taassurotlari bilan bo'lishish ushbu asarga boshqalar tomonidan qiziqish paydo bo'lishida asosiy omil bo'lib xizmat qiladi. Muallifning fikrlari chiroyli, tili ravon, lekin ushbu tahlillar o'quvchiga yetib borishi uchun aynan hozirgi hayot bilan bog'lansa, qandaydir misollar keltirilsa o'ylaymanki yana ham yaxshiroq bo'lar edi.\nХабарни "Жаҳонгир" романига нисбатан ёзилган тақриз деб қабул қилдим.\nЯхши мулоҳазалар учун раҳмат. Матннинг якуни ўхшамапти.


Аёлсиз уй – тун — Dilkashradio.com\nАссалому алайкум қадрли опа-сингиллар. Бугун фарзандлар, турмуш ўртоқлар ёки бошқа биров ҳақида эмас айнан ўзимиз ҳақимизда гаплашамиз. «Аёл» деб аталган мўъжизанинг ҳали том маънодаги таърифи, ярашиқли ўлчови ҳали топилгани йўқ. Аёллик оламида юрган аёлнинг ўзи ҳам ўзини тугал танимайди. Олис сайёралар ўрганилди, етти қават ернинг сири ошкор бўлди, аммо аёл қалбидаги очилмаган неча-неча қитъалар шундайлигича қолиб бормоқда. Руҳиятида кўзи очилмаган минг бир булоқнинг, хазиналарнинг, бағрида даҳшатли вулқонларнинг мавжудлигини билмаган аёл синиққина қадам босади. Сокингина бешик тебратади. Нимтаъзим билан хушбўй сабодай оҳиста ва шарпасиз ёнингиздан ўтиб кетади. Шикаста овоз билан сиздан ҳол сўрайди, унинг этакларининг нимовоз, майин шилдирашидан атрофингизда жаннатий ҳаволар яралади. Бир сўзи билан бор бўласиз, бир сўзи билан йўқ. Аёл ким ўзи?\nГоҳида шундай гапларни эшитасиз: — Аёл кишига ўхшама! – Аёллигига бориб хато қилибди-да, ҳафа бўлманг! – Хотин кишидай майдалашма!\nМана шу гапни айтган одамнинг ўзи ушоқ. Аёл хусусида бундай демоқдан тийилиш жоиз. Ва огоҳ бўлайликки, дунёдаги жами яхлитлик ва бутунлик Аёл биландир! Ўрмалаган жоннинг бари аёлга юзланади, онам деб, жуфтим деб, опам, синглим, момом, қизим деб ундан жон олади, нур, мадад олади! Аёлсиз ҳаёт дарвозаси берк бўлса, ҳамма ишимиз унга тушиб турса, ҳаловатга ҳам, ҳалокатга ҳам аёл сабабчи бўлса, нега аёл аталмиш илмни ўрганмаймиз?!\nАёл – сеҳр. Бармоқларини шундай югуртирса, кераксиз, қийқимлар чаман шакли тушган ёстиққа, кўрпачага айланади. Уйга бир кириб чиқса, пардаларга-ю деворларга, жовонларга –ю меҳробларга баҳор юққандай, изларида ифор уфургандай бўлади. Аёли бор уйнинг дастурхони камбағал бўлса ҳам, мазаси тотли. Димоғингни онангнинг кўксига босган заҳотинг бутун жисми-жонинг тўяди. У бир жилмайса, уканг, юпанади, отанг шаштидан тушади. Унинг бир имоси, шикастагина далдаси билан уйдаги ҳамма ишлар юришиб кетади.\nАёлнинг жисмида кўпчиб турадиган минг имкон бор. Бундай имкони борлигини аёлнинг ўзи ҳам билмайди. Бу қудрат керагида пайдо бўлади, уни Худо беради. Юрий Андреевнинг «Бахтли бўл, ўғлим» китобида боласини қутқариш ҳалокатдан учун жон-жаҳди билан урилиб, елиб келаётган юк машинасини ағдариб юборган аёл ҳақида гап боради.\nАёл ўзи ким, дея ёқангни ушлайсан. Бамисоли у тўғонга қамалган сув – очилиб кетгудай бўлса, ҳўлу қуруқни баравар ювиб кетади. Аёл – мисли гўдак! Ëлғондан юпатсангиз ишонади. Бир ширин гап билан баҳтиёр бўлади. Бола онасиз жавдираб қолгани каби, аёл ўз боласига, жуфтига, уйига шундай мубтало бўлиб яшайди. Унинг учун дунёни титратган муаммолар кейинги ўриндадир: жуфти омон-эсон ишдан қайтса, бас, фаровонлик шу. Жой-жойида ухлаб ётган болалари жисми-жонини яйратади. Гўдак учун ота-онанинг хунук-чиройлиси, бой-камбағали бўлмагани каби, аёл учун ҳам шундай, агар уни суйсалар, эътибор берсалар, авайлаб муомала қилсалар, қора жуфтини оппоғим деб, содда рўзғорини салтанатим деб, бағрига босиб ўтираверади. Азиз тингловчи, аёл ва унинг олами ҳақида билишни истасангиз бизнинг www.najot.com ва dilkash@najot.com сайтларимиз сизга ўз эшикларини очади. Марҳамат қилинг.


Жалолиддин Машарипов: "Легионер бўлиб ўйнашни ўзим ҳам хоҳлайман"\n24.08.2020 20:21 Ўқилди: 84\nCоcа Cола Суперлигаси 12-туридан ўрин олган "Пахтакор" - "Локомотив" (7:0) ўйинидан кейинги матбуот анжуманида учрашувнинг энг яхши футболчиси деб топилган Жалолиддин Машарипов ҳам қатнашди.\n"Ўйинга астойдил тайёрганлик кўргандик. Мураббийимиз Чемпионлар Лигасига тайёр ҳолатда етиб бориш учун биздан хушёрликни йўқотмаган ҳолда ўйнашни талаб қилмоқда. Ҳозир ички чемпионат орқали Чемпионлар Лигасига тайёргарлик кўряпмиз.\nКарантиндан кейин деярли барча ўйинда 90 дақиқа ўйнаяпсиз. Бу сизга жисмоний тарафдан салбий таъсир кўрсатмаяптими?\n- Биринчи карантиндан олдин жароҳат олгандим ва ўша оёқда тўп тепишимга тўғри келганди. Иккинчи карантин даври жароҳатдаги футболчилар учун фойдали бўлди деб ўйлайман. Шахсан ўзим ҳақимда тўхталадиган бўлсам, жароҳатдан тикланиб олдим. Иккинчи карантиндан олдин тўлиқ ўйнашни ўз олдимга мақсад қилиб қўйгандим, Чемпионлар Лигасида 90 дақиқа ўйнашга тўғри келади ва ҳар доим шай ҳолатда бўлишимиз керак. Шу боис доимо тўлиқ вақт ҳаракатланишга интиламан ва буни ёқтираман.\nЯқинда терма жамоанинг йиғини бўлиб ўтади. Ундан сўнг, "Пахтакор"нинг кетма-кет ўйинлари ва ЧЛ баҳслари ўтказилади. Терма жамоадан чақирув бўлса, борасизми ёки "Пахтакор"да қоласизми?\n- Аввало, терма жамоа деган бўлардим. Болаликдан шуни орзу қилганмиз, хоҳ у ўртоқлик ўйини ўлсин, хоҳ расмий. Чунки олий мақсадимиз Жаҳон чемпионатига чиқиш. Терма жамоа йиғинига бориш масаласини клуб ва термамиз мураббийи ҳал этади.\nҚачон Жалолиддин Машариповни легионер сифатида кўрамиз?\n- Албатта, буни ўзим ҳам роса хоҳлайман. Лекин ошкор этиб бўлмайдиган айрим сабабларга кўра бу амалга ошмаган. Худо хоҳласа оз қолди деб ўйлайман, бундан ташқари, олдинда ЧЛ мусобақаси кутиб турибди. Ўз олдимга қўйган катта мақсадларим бор. Одамлар ўйлаши мумкин, 26 ёки 27 ёшга тўлди, деб. Бироқ шундай футболчилар борки, 30 ёшдан ўтгандан сўнг, ўйини очилиб кетган. Худо хоҳласа меҳнат қилишдан тўхтамайман ва легионер бўлиб ўйнашга интиламан, лекин ёшлигимдан "Пахтакор" нонини еб, шу ерда катта бўлдим ва эшикни қаттиқ ёпиб, ташлаб кетолмайман.\nМаълумки, 2017-йилда "Локомотив"да ўйнагансиз. Футболчи сифатида ўсдингизми?\nҲозирда футболчи сифатида ўсдим, албатта. Ўша пайтда кўп нарсани ёши катта футболчилардан ўрганганман. Айниқса, Тимур Кападзе мендан ўз масалаҳатларини аямаган ва ёрдам берган. Ўшанда мени қўллаб-қувватлаган "Локомотив" раҳбарияти, мураббийлари ва футболчиларига раҳмат.\n21.09.2019 05:42 Ўқилди 280\nCoca Cola Суперлигаси. Бугун "Пахтакор" Бекободда, "Навбаҳор" Жиззахда ўйнайди\n24.04.2019 12:42 Ўқилди 410\nА Про-лига 4-тур учрашувларида ишлайдиган расмий шахслар рўйхати\n22.08.2020 21:00 Ўқилди 99\n"Лацио"нинг сафар ўйинлари учун либослари намойиш қилинди\n24.09.2019 09:00 Ўқилди 310\n07.09.2020 00:21 Ўқилди 258\nFutboll.tv: Хабиб – Гэтжи жангининг манзили маълум, UFC Fight Night'нинг марказий жанги аниқ ва бошқа хабарлар


ДИН НИҚОБИ ОСТИДА — Zamaxshariy.uz\nДИН НИҚОБИ ОСТИДА\nТинчлик ва хотиржамлик қанчалар буюк неъмат эканини ҳис қилиш учун ушбу неъматларни бой бериб қўйган халқларнинг аҳволига ибрат кўзи билан биргина қараб қўйишнинг ўзи кифоя.\nМуқаддас динимиз ана шундай улуғ неъмат бўлмиш тинчлик ва хотиржамликка тарғиб қилиш баробарида зулм қилиш, озор бериш, бировнинг ҳаққини ейиш, жосуслик, ғийбат, ёлғончилик, ёлғон гувоҳлик бериш, чақимчилик, иғво-фитна чиқариш, беҳуда қон тўкиш каби ёмон иллатларни қоралайди.\nАллоҳ таоло Қуръони каримда шундай марҳамат қилади: “Эй, имон келтирганлар! Исломга (тинчликка) тўлиғича кирингиз ва Шайтоннинг изидан эргашмангиз! Албатта, у сизларга аниқ душмандир” (Бақара сураси, 208-оят)\nҲозирда динни ниқоб қилиб, ўзларининг манфур ниятларини амалга оширмоқчи бўлаётган оқим аъзолари жамият орасида можароларни, зиддиятларни келтириб чиқариши, барқарорлик ва хавфсизликка тахдид солишга уринаетганлиги жиддий ташвиш туғдирмоқда. Динни қурол қилиб олган баъзи экстремистик ҳаракатлар бугун умуман кишилик жамияти ҳаётига таҳдид солаётгани энг ачинарли ҳолдир.\nТеррористик ташкилотлар дин ниқоби остида турли ғоялар орқали ёшлар онгига таъсир ўтказишни мақсад этгани ҳаммага маълум. Аксарият ҳолларда уларга эргашаётганлар юзаки ҳайқириқларга маҳлиё бўлиб қолишмоқда. Бундайларнинг ҳаёти билан қизиқсангиз, руҳиятида поракандалик ва паришонлик оқибатида ўзи англамаган ҳолда кимларгадир мутеликка юз тутганлигининг гувоҳи бўласиз.\nЭнг ёмони, ақидапарастлик ҳақиқий диндорлар ва сохта диндорлар ўртасидаги қарама-қаршиликларни кучайтиради. Натижада бир мамлакат аҳолиси ўртасида бир-бири билан келишолмаслик кайфияти пайдо бўлади. Бу иллат озгина ҳис-ҳаяжонга берилиш оқибатида қонли тўқнашувларга айланади. Бундай салбий ҳодисалар ён-атрофимиздаги мамлакатларда юз берганлигини телевидение, матбуот нашрлари орқали билиб, гувоҳи бўлиб турибмиз. Шунинг ўзиёқ бизни ҳушёрликка чорлаши, огоҳликка даъват этиши керак. Буларнинг барчаси ҳаётимизга, тақдиримиз ва келажагимизга жиддийроқ қарашимизни тақоза этади. Биз ҳар қандай сохта шиорлар, баландпарвоз даъватлардан кўра кўпроқ ақл-идрокка, том маънодаги ислом тафаккурига таяниб иш тутишимиз лозим.\nРивоят қилишларича, Пайғамбаримиз (с.а.в.) «Мусулмон киши шуки унинг тилидан ва қўлидан мусулмонлар озор чекмайдилар!» деб марҳамат қилганлар. Бу бежиз эмас, албатта. Зеро, сўз, яъни тилдан етадиган озор қўлдан етадиган зарардан аввал зикр этилиши, қўл билан бошқаларнинг фақат бу дунёси — саломатлиги, оиласи, мулкига зарар етказиш мумкинлигига, тил билан — инсонларни турли бузғунчи ғояларга тарғиб қилиш, кишиларни тўғри йўлдан чалғитиш орқали икки дунёсини барбод этиши мумкин. Шу нуқтаи назардан, бугунги кунда айрим фирқа ва тоифаларнинг мусулмонман, деб турган ҳалқнинг ичида парокандалик,оилаларида зиддиятларни келтириб чиқаришга уринишлари исломнинг асл моҳиятига бутунлай зиддир.\nМинг афсуски, бундай манфур кучлар асосан илм ва маърифатдан йироқ, соф диний тушунчаларнинг асл мазмунини билмаган кишиларни, асосан ёшларни жалб этишга интилиб, ўз Ватанини тарк этишга даъват этмоқда.\nДемак, экстремистик оқим азолари тамонида бугунги кунда дин ниқоби остида ёшлар тарбиясига кўрсатаётган салбий таъсири ҳар бир мамлакат, давлат, халқ олдида турган долзарб муаммолардан бири саналади. Бундай шароитда ўсиб келаётган баркамол авлодни она Ватанга муҳаббат, миллий ва диний қадриятларга ҳурмат руҳида тарбиялаш, улар онгини турли хил ёт ғоя ва ахборот хуружлардан сақлаш муҳим вазифалардан ҳисобланади.\nPrevious Post:ИЛМ ДАРГОҲЛАРИНИ ОБОД ҚИЛАЙЛИК\nNext Post:ИБОДАТНИНГ ФАЗЛИ


«Ўзбекистон темир йўллари» 2022 йилгача яна иккита Talgo тезюрар поездидан олади - zarnews.uz\n«Ўзбекистон темир йўллари» 2022 йилгача яна иккита Talgo тезюрар поездидан олади\nИспаниянинг Talgo компанияси «Ўзбекистон темир йўллари»га яқин уч йилда иккита тезюрар поезди етказиб беради. Бу ҳақда газета.уз хабар бермоқда.\n«Ўзбекистон темир йўллари» компанияси Испаниянинг Patentes Talgo компанияси билан 2022 йилгача яна иккита тезюрар поезд сотиб олиш бўйича шартнома имзолади. Бу ҳақда бугун темир йўл ташувлари бўйича Вазирлар Маҳкамасининг қарорлари ижросига бағишланган йиғилишда компания вакиллари хабар беришди.\nШартнома суммаси 57.5 миллион еврони ташкил этади. Испан компанияси иккита поездга қўшиб, яна тўртта эконом классга мансуб қўшимча вагонлар ҳам етказиб беради.\nБугунги кунда «Ўзбекистон темир йуллари» Talgo AVE 250 маркасидаги тўртта поездни Afrosiyob номи остида ишлатаяпти. Тошкент-Самарқанд, Тошкент-Шаҳрисабз и Тошкент-Бухоро йўналишларида ҳаракатланмоқда.


Nurdinboy => Hikoyalar\nNurdinboy => Hikoyalar ( 6715 marta o'qilgan) Chop etish\nNurdinboy 31 Yanvar 2011, 16:56:10\nМаҳкам тутилган жилов\nБугун кетма-кет учта имтихоним бориди. Иккитаси тушдан олдин, қолган биттаси тушдан кейин. Сессис авжида. Талабалар ҳам авжида. Янги сқитувчиман. Қалам ушлашга имкон йсқ, негаки сзимнинг имтихоним бслмаса ҳам сзимдан катта кафедрадош сқитувчиларнинг оладиган имтихонларига ёрдамлашаман. Машаққатли касб, деганлари шу скан.\nТушликдан сснг охирги имтихонни олдим. Тсғриси чарчабман. Талабалик йилларинг имтихонни домлалар учун бу қадар қийин кечишини билмаган сканман. (Қаёқдан ҳам билардим!) Мана, снди сзимнинг чекимга тушиб турибди. Институт — жиддий даргоҳ. Чидашдан бошқа чора йсқ.\nТсртинчи қаватнинг нариги четидаги орқа сшикка чиқадиган зинадан ҳеч ким юрмайди. Орқадан чиқиш сшиги беркитилган. Ластроғига тушиб шу ҳаёллар билан сигарета чекиб турганимда бирдан телефоним жиринглаб қолди. Аотаниш номер. Кстардим.\nУ томондан аёл кишининг овози келди. Аши каттароқ ксринади. Овозини мулойимлаштиришга уринаётгани сезилиб турибди. "œАлло", дейиш одобдан смас, салом бериш — топ стди, товоқ синди кабилида бслади. Аиҳост "œЛаббай", дедим.\n- Тслқин Сафаров, деганлари сизми?\n- Менман, ҳизмат опа.\n- Мани танимадизми?\nТавба, шунақаси ҳам бсларканда? Ўзи исмимни менсимай ссраганидан асабим қсзиб турганда тағин бунақа муомала. Қайёқдан танийман?!\n- Йсғ-а, танимабма, - дедим.\n- Шунақами? Унда сшитинг. Ман, А оза опайиз бсламан.\n- А оза опам? Узр, мени бунақа опам...\n- Тавба, бу қанақа гап-а? Мани танимасас? Майли, гапни чувалаштирмайлик. Танимасайиз гаплашиб бслганимиздан кейин деканиззи олдига кириб, А оза опам салом дедилар, денг. Ҳа, танимаганиззи ҳам айтинг, ҳоп?\n- Ҳоп... йсғ-е... сзи сиз...\n- Ука ссрарсиз. Менга қаранг. Уф... сиз сзи Ф. факультетида дарс берисизми?\n- Ҳа, мен ҳалиги снги...\n- Етарли. Хуллас, 3-курс А гуруҳида манга қарашли бир қиз сқийди. Оти нимайдис? Гсзал, йсқ, Гсзалмас. Ҳа, мана, Говҳар. Орзиқулова Говҳар.\n- Шу қизни баҳосига бир қараб қсссиз. Манимча унга беш керак. Тушундингизми?\n- Лекин мен... сизни танимасам...\n- Ҳей! Менга қаранг. Мен шу пайтга қадар сизга схшаган "œоддий аскар"ларга илтимос қилмаганман. Деканиз билан тсғридан тсғри гаплашадиган одамман. Лекин охирги пайтлар илтимосномаларим кспайиб кетди. Тилим қисилмаслиги учун.\n- Мен сизни танимасам. Қандоқ қилиб...\n- Ука, снги скансиз. Мени кимлигимни любой домладан ссранг, айтади. Ҳал қилиб менга телфон қилинг. Шу номерга.\n- Ахир сиз...\nNurdinboy 31 Yanvar 2011, 16:56:57\nТамом. У ёғдан фақат қисқа гудокларнинг саси келди ҳалос. Минг лаънат бу сессис деганларигасм! Ўзи бу қандай ташкилот-а? Хотин одам буйруқ берсаса! Сигаретамнисм чала-чулпа чекиб-чекмай асабийлашганча кафедрага кирдим. Хонада биргина Шойимқул ака стирибди. Унинг ҳам авзойи бутунга схшамайди.\n- Ҳа ука, кайфинг йсқ, - қаламини тиқиллатганча гап бошлади.\n- А, ксрмайсизми буларни.\nҚойил-е икки оғиз гапимдан дарров илғади. Барибир тажрибали сқитувчида.\n- Илтимосномалардан келдими?\n- Минг лаънат!\n- Ҳа ука-с, бу ҳолва. Мана мен. Ҳозирнинг сзида бунданам баттарини ксриб чиқаспман. Дийданг ҳам қотиб кетаркан.\n- Оғирроқ бсл ука, оғирроқ бсл. Анави учинчи курсларнинг оҳирги гуруҳини биласан-а? Биласан. Ҳозир сша гуруҳдан имтихон олиб чиқдим.\n- Тез чиқибсиз.\n- А асво. Бундан расвосини ксрмаганман. Атиги олтитагинаси "œтанка" сурмаган. Бу номардлар, сша "œтанка"ларинисм нуқул танишлардан топганда.\n- Сиз нима қилдиз? Қизиқиб ссрадим.\n- Аима қиламан? Қсйиб бердим баҳосини.\n- Қолган олтитасими? Ҳа, ука, мен тсртта талабадан имтихон оладиган ахмоқманми? Уларга ҳам айтган баҳосини қсйиб бердим. Гуруҳда сқийдиганлари йсқ смас, бор. Битта, нари борса иккита. Ома шу гуруҳ бутун факультетни кудиргани куйдирган. Бу "œкср"лар бир-бирини тоза топганда.\n- Шоимқул ака. Бу, А оза опа деганлари ким?\n- Аҳ... ҳе... жа ёмонидан учрабди-ю. Уни танимасмидинг?\n- Қаёқдан таний. Исмини биринчи марта сшитиб туришим.\n- У ... жойда ишлайди. Обрсси катта хотин.\n- Ўша обрсси катта телефон қилиб...\n- Илтимос қилди шундайми?\n- Сен нима дединг? - Шойимқул ака истеҳзоли жилмайганча тикилди.\n- Гапиргани қсймади. Хотин киши иш буюрса жа алам қиларкан. Аҳ бунақаларни замон кстаргандами...\n- Ҳа, буларни масаласи қийин. Кеча сзинг ксрдинг. Бир семестр дарсимни бир тийинга илмай келган боланинг номини айтиб нариги факультетда ишлайдиган синфдошим қснғироқ қилди. Жисни скан. Тилимни ғирчиллатиб тишладим. Ишонасанми, қонаб кетди. Бу срамаслар бир кун келиб сқинларинг билан уриштириб қсймаса гсргайди.\n- Мен нима қилай ака?\n- Чекингга тушса чекчайма. Шуни билки, ҳозир сен катта иккита йслнинг бошидасан. Қаршингдаги икки йслдан қайси бирига юриш — сенинг қароринг. Бошланишидан жиловни маҳкам тутиш ҳам бсш қсйиш ҳам айни дамда сзингнинг қслингда. Муҳими, танлаш имконистида адашмаслигинг.\nNurdinboy 31 Yanvar 2011, 16:57:43\nИмтихон тугаган ксринади, зал талабаларнинг шовқини билан тслиб кетди. Ҳали униси сшикни очган, ҳали буниси. Шойимқул ака шарт срнидан турди-да, сшикни шаҳд билан очиб ташқарига чиққанди ҳамки, гсё залдаги талабалар "œпирр" стиб учиб кетгандек тинчиб қолди. Шундоқ қатиққсл домлага қиладиган муносабатларини қаранг. Мен ким бспман. Йсқ, бунақаси кетмайди. Шу сйлар билан иккиланиб ҳам стирмай устозимга қснғироқ қилдим.\n- Ҳа шоир...\nҚаранг-а сезмаганимни. Лаҳзалик сйларимни домламнинг ссзлари тарқатиб юборди.\n- Саломалайкум домла. Тинчмисиз?\n- А аҳмат, ҳа тинчликми?\n- А, ксрмайсизми? — деганча дарров муддаога ста қолдим — шу узун гапнинг қисқаси... — бугунги бслиб стган воқеани айтдим.\n- Шунақада сғлим. Ўзинг ҳам сқигандингку институтда, ё снгиликми?\n- Бунчаликмасда снди.\n- Ҳаммасм сенмас, Тслқин. Кутубхоналардан ташқаригасм чиқиб туриш керагиди. Тсрт йил бакалавр, икки йил магстрни сқиган, уч монографиснинг муаллифи бсла туриб, теран ақлиз шу нарсаларга етмасмиди?\n- Илғаган домла, лекин...\n- Бслади, ҳаётда бундан баттарларисм бслади. Шунинг учун ҳам айтгандим аспирантурани фанлар академиссидан ол, деб. Институт сиздек илм бандалари учун — жиннихона. У ерда ишлаш учун метин ирода керак бслади. Ҳамманисм қслидан келавермайди. Анди юрасанда, сзидан бошқа бир олам ксрдим, дес.\n- Домла, бу А оза опа деганлари ким сзи?\n- Ана ҳалос. Танимайсанми?\n- Ҳозир сшитдим.\n- Бугун, тсғрими? Мени сшит. Сен сзинг сқиган мактабни сслайсанми?\n- Мени мактабдаги оҳирги иш пайтларимда сен биринчи синф сдинг. Ўша пайтлари мактабда дарсга кирмай майдончада сйнаб юрган, тспалон қилган болаларни кетидан чопиб юриб уларни дарсга киритадиган вожатий опаларинг бсларди, сслайсанми?\n- Йсқ, унчалик смас.\n- Ўша вожатийнинг исми А аҳима Лслатова ҳозир А оза Лолатовна бслган.\n- А, сзимизни А аҳима опами?\n- Ана танидинг. Ўша опанг шаҳарлик бир каттаконга иккинчи хотин бслиб тегиб кетган. Юриб-юриб ҳозир ... ташкилотиниг катталаридан бири бслиб қолган.\n- Бслди, бслди. Анди тушундим.\n- Тушунганинг схши, лекин сен Тслқин, улар билан скаришма. Яхшиси ҳалисм кечмас. Бу ёққа келсанг аспирантурангни Фанлар академиссига ксчирамиз. Сени жойинг бу ерда.\n- Майли домла, ома мен шу сессисни ҳал қиволай. Битгани ҳамоноқ олдизга стаман.\n- Шундоқ қил. Ҳа-с, мен диссертаяис ҳимоссига киришим керак. Танаффусни олимлар билан мунозарага смас, сенга бағишладим. Кечроқ уйга ст, бафуржа...\nТағин қисқа гудоклар садоси. Лекин бу сафаргиси бошқача снграспти. Ҳали мендан ксради бу вожатий. Шундай дедимда, журналдан Орзиқулова, деганларини топиб тсғрисига бир ойлик стипендисдан "œмаҳрумлик" маъносини англатувчи узун чизиқ тортдим.\nNurdinboy 31 Yanvar 2011, 16:58:25\nОрадан икки кун стмай мени декан йсқлаётганини айтишди. Бордим. Ашикни тақиллатганча салом бериб кирдим. Тсрида декан. Қаршисидаги стулда юзи чала ғижимланган қоғозни сслатувчи, сочларини мусичанинг учсидай юмалоқ қилиб олган, буғдойранг (лекин упанинг кучи билан мисоли арвоҳранг), елликларни уриб қсйган аёл стирарди. Ўша!\n- Келинг Тслқинжон. Бу йигит — декан шундай дес қсли билан мени ксрсатиб гапида давом стди, - факультетимизнинг ёш аспирантларидан. Десрли олим, истеъдодли йигит.\nОпа сса қошларини чимирганча менга қаради-да:\n- Сиз бизни рад стганакансиз, мана, сзимиз келдик. Албатта кичкина бошлар билан.\n- Олимларнинг ёмони амирларни зиёрат қилаги, амирларнинг схшиси сса олимларни зиёрат стганидир, дейишган машойиқларимиз.\n- Демакки олимликка даъвогарсиз? Ҳалиттан сзингни олим санаб юбормадингизми?\n- Ўзимни олим деган бслсам, сизни амир дедим опа!\nБир-биримизни танимаган ҳолда бундай оҳангда гаплашишимиздан ажабланган декан Ибрат ака индамай бизни тингларди.\n- Амирларни, съни катталарни катталигини билганингиз схши, аммо фарқингизни билмаспсиз.\n- Ҳозиргина айтдим сизга. Майли, такрор айтаман. Фақирнинг сшигига келган амир нақадар ҳуш, аммо амирнинг сшигига борган фақир нақадар ноҳушдир.\n- Ай ука! Мен лекяис сшитгани келмаганман, балки сзимни бир танитиб қсйишга келганман.\nУ шундай дес қошларини чимириб менга олайиб қаради. Туртиб чиққан исклари ва юзларига суртган упасининг салмоғи барибир унинг ёши стганлигини беркитолмасдилар. Бироқ дадил аёл сди. Ўз дадиллигини йсқотмаган ҳолда.\n- Мен, А оза опайиз бсламан, - дес стирган срнидан қслини чсзди.\nNurdinboy 31 Yanvar 2011, 16:59:50\nАсло гангимадим. Олдиган бориб менга узатган ингичка, қуриган дарахтнинг шоҳларига қслларини дадил сиқиб:\n- Мен ҳеч қандай А оза опани танимайман ҳам, билмайман ҳам, дедим.\n- Вой, бу бола нима деспти сзи Ибратжон.\n- Тслқинжон! Ахир бу нима деган гап-а? - ҳалиттан буён жим турган декан бирдан срнидан туриб кетди. "œОпам"нинг юзлари сса баттар тиришди. Бу сафар юзи тслиқ ғимжимланган қоғозининг сзи сди. Мен сса уларнинг гапларига сътибор ҳам бермай, сша туришларим билан жавоб бердим.\n- Мен аввал айтганимдай ҳеч қандай А оза опа, деганларини танимайман. Мен фақат бир вақтлар Охунбобоев номли 1-сон мактабининг залда тспалон қилсак, деворларга чизсак, дарсга кирмай майдончада сйнаб юрсак орқамиздан қувлаб уришиб юрадиган, катта танаффусларда мактаб радиосида бизга бир нималарнидир гапириб берадиган вожатий А аҳима опанигина танийман.\nГапим тугаши биланоқ бошлаганимдан буён ҳайрати ошиб бораётган А оза опа шарт срнидан туриб:\n- Ширмонбулоқданмисан!? — деб юборди.\n- Ҳа, сша тарафданман, - дедим.\n- Тавба, мағрурлигинг сзимиз томонларнинг исини келтираётганди. Қани мундоқ стирчи.\nУ шундай дес тсғрисидаги сриндиқни ксрсатди.\n- Кимнинг сғилсан?\n- Аркинбой дсхтирри.\n- А? Ҳалиги Аркин акани-с?\n- Ҳа, сша кишини. Танийсими?\n- Таниганда қандоқ. Яқинда даданг мани ойимни ксзларини...\n- Анави қиз кимиз бсларди — мен ҳам атай ссзини кесдим.\n- А, қсйсангчи. Арзимайди...\nБу ёғини айтишим шартмасдир. Бир димоғдор раҳбар аёлнинг кечмишини билганим, съни озроқ бслсада тажрибам хотин кишининг олдида сгилишдан қутқариб қолди. Муҳими, мен жиловни бошиданоқ маҳкам тутдим.\nP.S. Bu mening hikoyam. Fikrlaringizni kutaman.\nCHAMPION 10 Fevral 2012, 23:58:26\nyahshi hikoya. Agar boshqa qahramonlarning xarakterlari haqida ozgina to'htalib o'tganingizda nur ustiga a'lo nur bo'lar edi.\nMr_NoNe 02 Mart 2012, 20:29:34\nJOYIB HIKOYA EKAN


ЎзА - Ҳарбийлар маҳалласида байрам тараддуди\nҲарбийлар маҳалласида байрам тараддуди\n04.01.2017 15:11 Чоп этиш версияси\nСамарқанд шаҳридаги Ватанпарвар маҳалласида асосан ҳарбий хизматчилар ва уларнинг оила аъзолари истиқомат қилади. Балки шунинг учундир, бу ерда тартиб-қоидалар, аҳоли турмуш тарзи ҳам ҳарбийларга хос – қатъий интизом, доимий озодалик, ҳушёрликка асосланган.\n– Маҳалламиздаги 1 минг 100 га яқин хонадонда 5 мингдан ортиқ аҳоли истиқомат қилади, – дейди “Ватанпарвар” маҳалла фуқаролар йиғини раиси Шерзод Жаниев. – Маҳалладошларимизнинг аксарияти Самарқанд гарнизонидаги олий ҳарбий таълим муассасаси, сержантлар тайёрлаш мактаби, ҳарбий қисмлар ва бўлинмаларда хизмат қилади. Ҳар бир кишининг ўз касби, юмуши бор. Айрим ҳарбий хизматчиларнинг турмуш ўртоғи ёки фарзанди вақтинча ишсиз бўлса, маҳалламиздаги савдо ва маиший хизмат кўрсатиш шохобчаларига ишга жойлаштирамиз. Ҳудудда 10 дан ортиқ сервис шохобчаси мавжуд. Маҳалла маркази жойлашган бинонинг иккинчи қаватида тикув цехи ташкил этилган. Мазкур кичик корхонада 25 хотин-қиз меҳнат қилмоқда. Бу йил цех фаолиятини янада кенгайтириб, 20 дан ортиқ қўшимча иш ўрни яратиш режалаштирилган. Аёллар ва эркаклар сартарошхонаси, "Гўзаллик салони"да ҳам маҳалла ёшлари доимий иш билан банд.\nҲарбий соҳада хизмат қилиб, айни пайтда истеъфога чиққан фахрийларимиз жамоат ишлари, ёшлар тарбияси, ҳудуднинг обод ва саранжом-саришталигини таъминлашда бизга яқин кўмакчи. Улар ёрдамида маҳалла марказида мўъжаз кутубхона ташкил этганмиз ва ундан каттаю кичик фойдаланиб келмоқда.\nАна шундай ижтимоий-маънавий муҳит, ҳар бир инсоннинг тақдирига масъуллик туфайли турли миллат вакилларидан иборат маҳаллада барча фуқаролар бир оила аъзоларидек аҳил-иноқ турмуш кечиради. Жиноятчилик, турли ҳуқуқбузарлик ҳолатлари учрамайди. Муҳими, бу ерда яшовчи аҳоли тинчликнинг қадр-қимматини, унинг қандай асосларда, кимларнинг заҳматли меҳнати эвазига таъминланаётганини яхши англайди.\nМаҳаллада битта мактаб, битта мактабгача таълим муассасаси мавжуд. Ушбу муассасаларда таълим-тарбия олаётган ўғил-қизлар ҳам шу руҳда камолга етади ва уларнинг кўпчилиги ҳаётини ҳарбий соҳа билан боғлайди. Шунинг учун кўп оилаларда фарзандлар ота-она касбини танлаб, Ватан ҳимоячиси бўлишдек шарафли ишни давом эттирмоқда.\n– Узоқ йиллар шу соҳада хизмат қилиб, истеъфога чиқдим ва айни пайтда давлатимиз эъзозида кексалик гаштини суряпман, – дейди А.Мерганов. – Уч ўғлим ҳам менинг изимдан бориб, мамлакатимиз Қуролли Кучлари сафида хизмат қилмоқда. Ҳарбийликнинг ғоят машаққатли эканини улар менинг фаолиятим мисолида кўриб, ҳис қилиб улғайган бўлсалар-да, шу соҳани танлагани, Ватанимизга хизмат қилаётганидан фахрланаман. Набираларимга, маҳалламиз ёшларига ҳарбийлик касбининг шараф ва масъулияти ҳақида гапириб, юрт ҳимояси, унинг осойишталигини таъминлаш шу заминда яшаётган ҳар бир фуқаронинг бурчи эканини уқтираман.\nЮртимизда нишонланадиган байрам ва муҳим саналар ҳам бу ерда ўзгача тантана қилинади. Айниқса, Ватан ҳимоячилари кунини бутун маҳаллада, ҳар бир хонадонда кенг нишонлашга алоҳида тайёргарлик кўрилади. Айни пайтда маҳаллада ушбу байрамга тараддуд давом этмоқда.\nБу йил Ўзбекистон Республикаси Қуролли Кучлари ташкил этилганининг 25 йиллиги муносабати билан тадбирлар "Ўзбекистон – мустақил Ватанимиз, миллий армиямиз фахру ғуруримиз!" шиори остида ўтказилаётир. Ҳудуддаги офицерлар уйи, таълим муассасаларида маънавий-маърифий тадбирлар, соҳа фахрийлари ҳамда илғор ҳарбий хизматчилар иштирокида учрашувлар ташкил этилмоқда. Юртимиз чегаралари дахлсизлиги, халқимиз осойишталигини таъминлаш йўлида хизмат бурчини бажариш чоғида ҳалок бўлган ҳарбий хизматчилар хотирасига бағишланган ёдгорлик монументи ўрнатилган майдонда хотира тадбирлари уюштирилаётир. Ҳар йилги анъанага кўра, ҳарбий хизматчилар оилалари ўртасида “Намунали ҳарбийлар оиласи” кўрик-танлови ўтказилади. Ҳарбийлар ва уларнинг оила аъзолари учун адабий-бадиий кечалар, концерт дастурлари намойиш этиш, оилавий спорт мусобақалари ўтказиш режалаштирилган.


— Бобом яқинда 100 ёшга тўлдилар. Бундай улуғ ёшга етганлар учун қатор имтиёзлар кўзда тутилгани ҳақида эшитгандим. Шу ҳақда маълумот берсангиз.\nБюджетдан ташқари Пенсия жамғармаси Жомбой тумани бўлими етакчи мутахассиси:\n— Президентнинг “Кексаларни ижтимоий ҳимоя қилиш ва моддий қўллаб-қувватлашни янада кучайтириш бўйича қўшимча чора-тадбирлар тўғрисида”ги фармонига асосан, 100 ёшга тўлган ва ундан ошган фуқаролар пенсиясига ҳар ойда энг кам ойлик иш ҳақининг 100 фоизи миқдорида қўшимча тўлов тўлаш белгиланган.\nБунда фуқароларнинг пенсиясига қўшимча тўлов шахс 100 ёшга тўлган ойдан кейинги ойнинг 1-санасидан бошлаб ҳар ойда ариза тақдим этмасдан қўшиб тўланади. Қўшимча тўловни тўлаш пенсияга устама ҳақларнинг сони ва миқдорларидан қатъи назар, амалга оширилади. Фуқаро томонидан ўз вақтида талаб қилиб олинмаган қўшимча тўловнинг ҳисобланган суммаси ўтган вақт учун энг кам ойлик иш ҳақи миқдорлари оширилиши ҳисобга олинган ҳолда, охирги 12 ой учун бир йўла тўланади.


12 декабрь, 2018, 12:06\nШота Арвеладзенинг "Пахтакор" билан имзолаган шартномаси бу йил якунланади.\nСуперлига якунланганига ҳам бир неча кун бўлди. Табиийки футболчи ва мураббийларнинг ҳам жамоа билан тузган шартномалари тугаган ёки декабрнинг охирларида якунланади.\nАйни пайтда кўпчиликни қизиқтирган савол - “Пахтакор” Шота Арвеладзе билан шартномасини узайтирадими? Чунки клуб раҳбарияти ўтган йили ёзда грузиялик мутахассис билан 1,5 йиллик шартнома имзоланганди. Бу йил эса томонларнинг ўзаро имзолаган битими тугайди.\nАммо ҳозирча клуб томонидан шартнома узайтирилди ёки Арвеладзе билан келишув якунланди деган хабарлар янграмаяпти. Бундан ҳулоса қиладиган бўлсак, “Пахтакор” клуби раҳбарияти Арвеладзе борасида ўйламоқда. Акс ҳолда мураббийнинг қолади ёки кетади деган гаплар кўпаярди.


3. «Эл-юрт ҳурмати» ордени билан мукофотланган шахслар энг кам иш ҳақининг эллик карраси миқдорида бир йўла пул мукофотини оладилар. «Эл-юрт ҳурмати» ордени билан тақдирланган шахслар қонун ҳужжатларида белгиланган имтиёзлардан фойдаланадилар.\n(3-модда Ўзбекистон Республикасининг 2003 йил 30 августдаги 535-II-сон Қонуни таҳририда —Олий Мажлис Ахборономаси, 2003 й., 9-10-сон,149-модда).\n«Эл-юрт ҳурмати» ордени 1 микрон қалинликдаги тилла қопланган 925 пробали кумушдан тайёрланади, у икки ёқлама нурлар таралувчи саккиз қиррали юлдуз шаклида бўлади. Юлдуз бурчаклари орасида мовий рангдаги шаффоф эмаль қопланган, таралувчи нур тутамлари жойлашган. Юлдузнинг қарама-қарши қирралари оралиғи 52 миллиметр. Нурларни ўз ичига олган доира диаметри — 49 миллиметр.\nТасвир атрофи айлана билан ҳошияланган бўлиб, айлананинг юқори қисмида, оқ фонда «ЕL-YURT HURMATI» деган ёзув, айлананинг пастки қисмида яшил шаффоф эмаль билан қопланган дафна новдаси жойлашган.\n(«Эл-юрт ҳурмати» орденининг тавсифи Ўзбекистон Республикасининг 2000 йил 26 майдаги 82-II-сон Қонуни таҳририда — Олий Мажлис Ахборотномаси, 2000 й., 5-6-сон, 153-модда).


Ҳисобчи милиция устидан ғалаба қилди\n27 октябр 2020, Тошкент вақти: 03:59\nФарғонадаги “Уста” жамоатчилик корхонаси ҳисобчиси Надежда Евженко ўзини уч кун мобайнида ноқонуний равишда ҳибсда сақлаб тургани учун вилоят ички ишлар бошқармасини судга берди ва судда ғолиб чиқди.\nН.Евженко бир неча йиллардан буён оёқ кийимларини таъмирлашга ихтисослашган “Уста” жамоатчилик корхонасида ишлайди. Унинг айтишича, бундан уч ярим йил илгари корхонанинг айрим раҳбарлари устидан корхона мулкини ўзлаштириш айби билан жиноят иши қўзғатилган. Корхона раҳбарлари юқори идораларга бир неча бор мурожаат этгач, бу жиноят иши ҳаракатдан тўхтатилган. Аммо иш ёпилишидан 16 кун аввал ҳисобчини вилоят ички ишлар бошқармаси ходимлари ҳибсга олган ва уч кун давомида жиноят содир этишда шубҳа қилинган шахсларни вақтинчалик ушлаб туриш изоляторида сақлаган. Шундан сўнг у ўзининг ноқонуний ҳибсда ушлаб турилгани даъвоси билан етказилган маънавий зарарни ундириб беришни сўраб, вилоят ИИБ устидан Фарғона туманлараро фуқаролик ишлари судига ариза билан мурожаат қилган.\nН.Евженконинг сўзларига қараганда, дастлаб суд аризани кўриб чиқишни рад этган. Бироқ уч йил давомидаги тинимсиз ҳаракатлари туфайли судья Ҳақназар Маназаров раҳбарлигидаги суд ҳайъати даъвони қондириб, вилоят ички ишлар бошқармасидан даъвогар фойдасига 500 минг сўм ундириш ҳақида ҳукм чиқарган. Чунки суд давомида ИИБ терговчиси Мўминжон Воҳидов ҳисобчини уч кун давомида изоляторда қонуний ушлаб турганини исботлаб бера олмаган.\nИИБнинг ўз номини ошкор этишни истамаган ходимининг билдиришича, ички ишлар бошқармаси Н.Евженкога 200 минг сўм тўлайди. Кейин бу суммани бошқарма терговчидан ундириб олади.\nН.Евженко фуқароларга мурожаат қилиб: “Агар сиз ўзингизнинг ҳақлигингизга ишонсангиз, ҳуқуқларингизни ҳимоя қилиш учун курашмоғингиз керак. Тўғри, Ўзбекистонда бу осон эмас. Айниқса, оддий фуқаролар учун. Аммо қонунларнинг ишлаши оддий кишиларга ҳам боғлиқлигини англаб етиш лозим. Менинг судда ғолиб чиқишим қонун кучига ишонмайдиганларга ўрнак бўлиши керак”, - деди.\nМустақил кузатувчи Маърифжон Абдураҳмоновнинг таъкидлашича, сўнгги вақтларда бу каби суд жараёнлари онда-сонда бўлса-да, учраб турибди. Бу эса фуқаролар ўз ҳақ-ҳуқуқини ҳимоя қилишни ўрганаётганидан дарак беради.\nИнсон ҳуқуқларини ҳимоя қилиш халқаро жамияти аъзоси Зоҳиджон Зокировнинг фикрича, фуқаролар ўз ҳуқуқини поймол этган давлат идоралари ходимларини судга беришдан фойда йўқ, деб ўйлайди. Чунки аксарият ҳолларда судлар давлат амалдорларини ҳимоя қилади. Мамлакатда қонун устиворлиги таъминланмагани, суд ва прокуратура органларнинг мустақил эмаслиги бунга сабабдир.


00:00 / 17.07.2011 | eski savollar | 1478\nШайх хазрат,хозирги никох туйлар хакида сурамокчи эдим.Туй суннатга мувофик булса,оила иншааллох мустахкам булади. Хозирги туйларда,ресторанга йигилиб,келин куев столда утиришади,шариатга зид равишда,номахрам эркагу аеллар бир бирлари билан машшокнинг ашуласига раксга тушиб,кейин кечга якин уйда амру маъруф килишлари ачинарли холат. Шариатимизга нисбатан муносибат шуми! Сурамокчи нарсам шуки,шундай туйларга фарзандларини юборадиганлар хакида. Бир чеккада туриб,томоша килиб келадиде. Нима кибти,келинчакнинг синфдоши еки кариндоши булса,бор деб кизларини ясаб тузаб юборишади. Ахир шариатимизга хилоф ишни курганда уни тухтатиш керак,тухтатолмасангиз у ердан кетиш керак эмасми! Ана шундай ношаръий,суннатга зид туйларга юборадигон ота-оналар гунохкор булмайдиларми? Хеж булмаса юбормасалар яхшику!\n- Минг афсуски, сиз айтган ҳолатлар мавжуд. Аммо ҳамма ҳам ундай эмас. Сиз орзу қилаётган нарсани амалга ошираётганлар ҳам оз эмас. Бу каби ишлар аста-секин йўлга тушади. Авваллари 99% тўйлар сиз айтгандан ҳам бадтар ҳолда ўтар эди. тушунтириб бораверсак, иншааллоҳ, ҳаммаси йўлга тушиб кетади.\nкўзи ожизнинг рўзаси


ОЛТИНКЎЛДА ОИЛАВИЙ АЖРИМЛАР КАМАЙДИ\nОлтинкўл туманида "Фикр, сўз, таҳлил, амалий иш бирлиги - фаолиятнинг муҳим мезони" мавзусида кўргазмали семинар бўлиб ўтди.\nВилоят ҳамда Олтинкўл тумани хотин-қизлар қўмитаси ҳамкорлигида ўтказилган мазкур тадбирда туман, шаҳар ҳокимлари ўринбосарлари, хотин-қизлар қўмиталари раислари, "Оила" илмий-амалий тадқиқот маркази туман, шаҳар бўлимлари, Аёллар ижтимоий реабилитация марказлари раҳбарлари, хотин-қизлар қўмитаси бошланғич ташкилотлари раислари, маҳалла фуқаролар йиғинларининг хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассислари иштирок этиб, хотин-қизлар ижтимоий-сиёсий фаоллигини ошириш, уларни қийнаётган муаммоларни бартараф этиш, оилаларни мустаҳкамлаш, фаолиятга оид меъёрий ҳужжатларни юритиш борасидаги ишлар самарадорлигини янада ошириш масалалари хусусида атрофлича фикр алмашди.\nТадбирда сўз олган вилоят ҳокимининг ўринбосари, хотин-қизлар қўмитаси раиси Манзурахон Юнусова мамлакатимизда хотин-қизларнинг самарали фаолият юритишлари учун кенг имкониятлар яратиб берилаётганлиги, опа-сингилларимиз бандлигини таъминлаш, уларни қийнаётган муаммоларни бартараф этишга қаратилган кенг кўламли ишлар олиб борилаётганлигини таъкидлади ҳамда айни кунда хотин-қизлар қўмиталари олдида турган муҳим вазифалар хусусида тўхталди.\nТадбир қатнашчилари дастлаб хотин-қизлар қўмитаси кўмагида имтиёзли кредит олиб, турли йўналишларда тадбиркорлик билан шуғулланаётган хотин-қизлар фаолияти, уларнинг ишлаб чиқариш, хизмат кўрсатиш соҳасида олиб бораётган ишлари билан танишди.\nЖорий йилнинг биринчи ярмида 6 нафар олтинкўллик аёл Хотин-қизлар қўмитаси жамоат фонди томонидан ажратилган кредит ҳисобига тадбиркорлик фаолиятини йўлга қўйди.\n- Хотин-қизлар қўмитаси тавсияси билан 60 миллион сўм кредит олиб, ўз хонадонимда қолипли нон ва қандолат маҳсулотлари ишлаб чиқаришни йўлга қўйдим, - дейди "Топтиқ" маҳалласида яшовчи Зулфира Ҳолматова. - Айни кунда цехимизда тайёрланаётган қолипли нон ва бир неча турдаги қандолат маҳсулотлари харидорларга манзур бўлмоқда. Энг муҳими, маҳалламиз аҳли ана шу маҳсулотларни харид қилиш учун узоққа бориб юрмайди, қолаверса, 5 нафар хотин-қиз доимий иш ўрнига эга бўлди.\nСеминарда "Топтиқ" маҳалла фуқаролар йиғини хотин-қизлар қўмитаси бошланғич ташкилотининг 5 та йўналишдаги гуруҳлар фаолиятини тизимли ташкил этиш бўйича тақдимоти намойиш этилди.\nШундан сўнг "Оила" илмий-амалий тадқиқот маркази қошида ташкил этилган "Бўлғуси келин-куёвлар мактаби" ўқув курси фаолияти билан танишилди. Марказнинг навбатдаги машғулотида тўққиз нафар қизни тарбиялаб, вояга етказиб, турмушга чиқарган Саодатхон она Исроилованинг бўлғувчи келин-куёвлар билан суҳбати барчада катта қизиқиш уйғотди. Онахон ёшларга ўзининг бой ҳаётий тажрибалари ҳақида гапириб, оилани мустаҳкамлаш юзасидан зарур тавсия ва маслаҳатлар берди.\n- Турмуш қуришимиздан аввал, "Оила" маркази туман бўлими қошида ташкил этилган "Бўлғуси келин-куёвлар мактаби"да таҳсил олдик, - дейди "Ўрта" маҳалласида яшовчи ёш оила соҳибаси Хуснида Сотволдиева. - Курс машғулотларида, шифокорлар билан суҳбатларда оилани мустаҳкамлаш, соғлом турмуш тарзи, оилада келиб чиқиши мумкин бўлган муаммоларнинг олдини олиш, қайнона, қайнота, турмуш ўртоқ, умуман, оиланинг бошқа аъзолари билан бўладиган муносабатларни шакллантириш бўйича билимларимизни янада бойитдик. Оилавий ҳаётимимзнинг дастлабки даврлариданоқ ана шу билимларимиз бизга асқотмоқда.\nТуманда оилаларни мустаҳкамлаш борасида олиб борилаётган бу каби ишлар натижасида жорий йилнинг биринчи ярмида 186 оила яраштирилди, ажримлар ўтган йилнинг шу даврига нисбатан 25 тага камайган.\nСеминар доирасида оғир ижтимоий шароитда яшаётган бир гуруҳ ногирон аёлларга Ўзбекистон Хотин-қизлар қўмитасининг жамоат фонди томонидан ажратилган ногиронлик аравачалари ҳамда эшитиш мосламалари топширилди.\n- Ёшим етмиш бешдан ошди, юришга жуда қийналар эдим, - дейди "Сарой-2" маҳалласида яшовчи 1-гуруҳ ногирони Меҳринисо Аҳмедова. - Ногиронлик аравачаси берилганидан кўнглим тоғдай кўтарилди. Мендай кекса, ногирон инсонга кўрсатилган бундай эътибор учун ҳукуматимизга, Президентимизга раҳмат.\nТадбирда мавзу доирасида видеоролик, шунингдек, маҳалла мутахассисларининг саҳна кўринишлари, ижодкор ўқувчилар ҳамда ижодий жамоалар томонидан бадиий дастур намойиш этилди.\nСеминар қатнашчилари "Оила" илмий-амалай тадқиқот маркази фаолиятига оид меъёрий ҳужжатларнинг юритилиши, оилани мустаҳкамлаш бўйича тумандаги илғор иш тажрибалари билан яқиндан танишди. Мазкур йўналишдаги ишлар самарадорлигини ошириш юзасидан таклиф, фикр ва мулоҳазалар билдирилди.\nОлтинкўл тумани ҳокими ўринбосари,